“Kili-Kili barru-barrutik” hitzaldia Euskal Museoan | Labayru Fundazioa\nHiru hizlari izango dira, hirurak Kili-Kilin buru-belarri ibilitakoak, baina garai eta zeregin ezbardinetan.\nJesus Eguzkiza Eguzki hasierako urteetan, San Antonen, Jose Antonio Retolazaren hurreko taldean partaide izan zan. Umeen ekintzetan monitore eta pailazo ibilia da; baita be umeei Kili-Kiliren izenean gutunak idazten be. Horrez ganera, handik urte batzuetara, Kili-irratiko esataria izan zan.\nAsier Astigarraga 80ko hamarkadan ibili zan gehien, udako ikastaroetan, komikiak argitaratzen… Berak idatzi eban Jose Antonio Retolazaren biografia ‘Bidegileak’ bildumarako.\nLorea Bilbao geroagoko kolaboradorea da. Berak irudikatzen dau 90eko urteetara arteko Kili-Kiliren jarduera, kili-jaietan eta umeakaz egiten ebezan ekintzetan.\nHiruren artean, bakotxak ikuspegi personala emonda, Kili-Kiliren ganeko ezagutza beste era batera osotzea da helburua.


Irekia Eusko Jaurlaritza - Gobierno Vasco :: Europako Batzordeak bisita egin du Euskadira, Lanbide Heziketako euskal eredua ezagutzeko\nEuropako Batzordeak bisita egin du Euskadira, …\n\nJorge Arévalo eta Joao Santos (biak erdian), alboetan Niko Sagarzazu (ezk.) eta Rikar Lamadrid (esk.) zuzendariak dituztela Iturria: Irekia\n\nEuropako Batzordeak bisita egin du Euskadira, Lnabide Heziketako euskal eredua ezagutzeko Iturria: Irekia\n\n\nEuropako Batasuneko ordezkaritza bat Euskadin da egunotan, Lanbide Heziketako euskal ereduaren ezaugarri nagusiak zuzen-zuzenean ezagutzeko asmoarekin. Enplegurako Zuzendaritza Nagusiari atxikia den Europako Batzordeko Lanbide Heziketa Atalaren arduradun nagusia, Joao Santos, buru dutela, lan taldea Europako Batasuneko arduradunek osatzen dute, baina baita Europako 14 estatutako ordezkariek ere, Finlandia, Austria, Alemania, Suedia, Italia, Lituania, Estonia edo Erresuma Batuan, besteak beste, enplegu politikez arduratzen direnak.\nGaur goizez, Tknikaren egoitzan hartu du ordezkaritza hau Jorge Arevalo Lanbide Heziketako sailburuordeak. Goizeko saioetan, mahai inguruetan elkartu dira euskal ordezkariak Europakoekin batera, eta Lanbide Heziketaren inguruko ikuspuntuak partekatzeko aukera izan dute. Saio horietan hizpide nagusietako bat, eta Euskadiko Lanbide Heziketak dituen ezaugarrien artean Europan interesik handiena sortarazten duena, euskal Lanbide Heziketa enpresen beharrei –eta bereziki ertain eta txikiei- ematen ari den erantzuna izan da. Era berean, ekintzailetza-kultura sustatzeko edo Lanbide Heziketako institutuetan bertan enpresak sortzeko egiten den lana, edo irakaskuntza prozesuan ezartzen ari diren metodologia berriak ere hizpide izan dira.\nGaur arratsaldez berriz, bisita praktikoak burutuko dituzte. Europako ordezkaritzak bertatik bertara ezagutuko ditu aipaturiko metodologia berritzailea ezartzen duten ikasgela horiek. Eredu berritzaile horren elementu nagusia lankidetzazko ikaskuntza da, erronketan oinarritutakoa. Aldaketa metodologiko honek espazio fisikoen antolaera berria ere eskatzen du, eta helburu du ikasgelan testuinguru berriak sartzea, ikaskuntza-prozesuan ikasleen lanbide-konpetentziak hobeto garatzeko bidea emango dutenak (konpetentziak teknikoak zein zeharkakoak). Batasuneko ordezkariek Euskadiko Lanbide Heziketan robotikaren arloa nola lantzen den ere ezagutuko dute arratsaldez, edo 3D inprimagailuen bidezko fabrikazioa zertan den.


Hezitzaileak, bertakoak eta kalitatezkoak. Heldu dira astialdiko ikastaroak! – Astialdi Foroa\nInicio Hezitzaileak, bertakoak eta kalitatezkoak. Heldu dira astialdiko ikastaroak!\n50 ikastaro baino gehiago eskaintzen dituzte aurten eta www.astialdiforoa.org-en bilatzailea dago bilaketa errazteko\nIzen emateko epea jada irekita dago eta irailean zehar zabalik egongo da\nAisialdi hezitzaileko euskal eskolek eta federazioek, Astialdi Foroaren barnean lan egiten dutenek, begiralea, zuzendaria edo animatzaile soziokulturala izateko 50 ikastaro baino gehiagoko eskaintza aurkezten dute. Izen emateko epea jada irekita dago eta irailean zehar zabalik egongo da. Azken orduko presak ekiditeko, ez itxaron azken ordura arte eta eman izena Astialdiko Euskal Eskola batean.\nEuskadiko Gazteriaren Kontseiluarekin (EGK) batera lan egiten duten astialdiko 17 eskolek eta 10 federazioek ez dute aukera galdu nahi ikastaro hauek Euskadin egiteko garrantzia azpimarratzeko. Formazioa hemengo eskoletan burutzeko arrazoiak hainbat dira: ikasketa prozesua esperientzian oinarritzen da, egun batzuetako ikastaroetan egin ezin dena eta hemengo errealitatera egokitutako gaitasunak eta tresnak bereganatzeko aukera ematen dute euskararen sustapenarekin harreman estua daukatenak. Gainera, Euskaditik kanpo kurtsoa egiten duten pertsonek ez dute ordu kopuru berdina betetzen eta zailtasunak dituzte praktikak egiteko garaian.\nEskaintza oso zabala\nEskaintza oso zabala da eta gazte bakoitzaren beharretara egokitzen diren ikastaroak daude: lurralde ezberdinetan, astean zehar edo asteburuetan, goizez edo arratsaldez, urte batetan edo bi urtetan zehar… Bilaketa errazteko, Astialdi Foroak iaz sortutako webgunean bilatzaile aurreratu bat dago aipatutako 50 ikastaroak biltzen dituenak. Atariawww.astialdiforoa.org da eta bertan ikastaroak lurralde, mota, iraupen eta hizkuntzaren arabera sailkatuak daude. Oso erraza da bilatzailea erabiltzea eta interesatzen zaigun ikastaroa aukeratzean, informazio guztia ematen da: izena emateko datak, egutegia eta eskolarekin harremanetan jartzeko datu guztiak.


Bizkaiko PSEren eta Bilduren osoko zuzenketak baztertu dituzte\nOsoko zuzenketa hauek Gernikako Batzar Etxean eginiko Bilkuran bota dituzte atzera, batik bat EAJk eta PPk lortutako akordioari esker.\nBizkaiko Batzar Nagusiek uko egin diete PSE eta Bilduk 2012rako Diputazioko aurrekontuen kontra aurkeztutako osoko zuzenketei. Gauzak horrela, hurrengo urterako kontuen tramitazioak aurrera egingo du.\nOsoko zuzenketa hauek Gernikako Batzar Etxean eginiko Bilkuran eztabaidatu dituzte, eta Diputazioa gobernatzen duen EAJk eta PPk lortutako akordioari esker ez onartzea erabaki dute.\nJosé María Iruarrizaga Ogasun Diputatuak Osoko Bilkuran defenditu duen aurrekontu berriak 7.134,6 milioi euro izango ditu, aurreko urtekoak baino % 1,65 gutxiago, eta 20 milioiko zorra du barnean.\nIñaki Egaña PSEko ordezkariaren ustez, Gizarte Laguntzan erregistratutako gehikuntzaren arrazoia iaz Presidentzia sailean zeuden bi helbideren lekualdaketa izan da. Horrez gain, informatika alorrean izandako aurrekontuen gehikuntza horiek era artifizial batean puztutakoak direla uste du Egañak.\nEz du krisitik ateratzeko balio\nZuriñe Gaintza Bilduko bozeramaileak, aurkeztutako proiektuak krisitik ateratzeko balio ez duela esateaz gain, politika fiskalean mailakako erreforma integral bat behar dela azpimarratu du.\nEsther Martínez PPko ordezkariak, ordea, maximalismo eta bazterketarik gabeko kontuak egin dituztela nabarmendu du. Horrez gain, bere alderdiak eta EAJk lortutako akordioaren ondorioz PSE haserre egotea kritikatu du.\nInformazio gehiago:Eitb: Bizkaiko PSEren eta Bilduren osoko zuzenketak baztertu dituzte


Enkarterriko eraikinik enblematikoa ikusiko dugu, batzar-etxe gisa sortua, mende eta mendeetan gobernu politikoko gunea izandakoa, eta gaur egun, Enkarterriko kulturaren eredu, museo bilakatua.\nZaharberritzeko lan ugari egin ondoren, 1989an azkeneko aldiz eraberritu zuten, eta gaur duen itxura hartu zuen, dorrearen aurrean forma modernoak dituen atala gehituta eta Batzar-etxearen eta korrejidorearen etxearen barrualdea eraberrituta.Obrak bukatu ondoren, 1994an Enkarterrietako Museoa inauguratu zen. Bizkaiko Batzar Nagusien eraikin honek zortzi areto ditu, eta eskualde osoaren historiaren berri ematen digu, Historiaurrean hasi eta XIX. mendera arte.\nMuseoaren zeregin nagusia Enkarterriko historia, ondarea eta artea ezagutzera ematea da:\nEnkarterriko kultura ikertzea.\nEnkarterriko eta Bizkai osoko kulturari buruzko erakusketak prestatzea.\nAzterketa historikoak eta artistikoak argitaratzea.\nJarduera didaktikoak egitea, ikasleei Enkarterriko kulturako hainbat atal erakusteko.\nKultura-izaerako bestelako jarduerak egitea: hitzaldiak, ibilbideak, erakunde eta partikularekiko elkarlana etab.\nZuzendari-teknikoa: Javier Barrio Marro\nZuzendari-administratiboa: Carlos Antoñanzas Cristóbal\nHelbidea: Abellaneda Auzoa, zenbakirik gabe. 48869. SOPUERTA\nTelefonoa: 946 50 44 88 / 946 10 48 15\nPosta elektronikoa: enkarterrimuseoa@bizkaia.eus\nWeb orrialdea: www.enkarterrimuseoa.eus / www.jjjggbizkaia.eus\nUdako ordutegia (uztailaren 1etik irailaren 30era)\nAsteartetik larunbatera: 10:00-14:00 / 17:00-19:00\nItxita abenduaren 25ean eta urtarrilaren 1ean eta 6an\nKultur Zabalkunde eta Ekintzapide Zerbitzua\nAldi baterako erakusketen aretoak\nHitzaldi eta proiekzioen aretoa


Trollak eta korrika – Morau-enea\nHome>Musika>Gara>Trollak eta korrika\nEz da ez seinale txarra euskal musikarentzat kantu bakar batek jendarte mailako kalapita sortu ahal izatea. Esango nuke, osasun seinale ere izan daitekeela, alegia, badagoelako, kantu bakar batean, jendea iritzia ematera bultzatzeko nahiko gihar. Neska-mutilak, noiz hitz egin zenuten azken aldiz musikaz? Are zehatzago, zenbat denbora igaro da euskal kanturen baten gaineko bost minutu baino gehiagoko solasaldiren bat eduki zenuenetik? Eskandalua piztu da, beraz, existitzen gara. Hori ederki dakigu jende “farandularioak”.\nBaina benetan musikaz ari al gara? Eztabaida musikala iruditzen al zaizue hau? Horretan zalantza gehiago ditut. Alde batera utziko ditugu suari gasolina botatzen plazer morboso hori sumatzen duten troll eta enparauak. Hau ere ez da gutxi, miresgarria baita jendea euskal kantu baten gainean trolleatzen sumatzea, zelako arrakasta! Jatortasuna edo traizioa, euskaltasuna edo infernua, modernitatea hala hil, pilotak frontoiaren paretan nola aritzen dira argudioak horrelakoetan, ahalik eta zartakorik handiena, ahalik eta boterik bihurriena egiteko. Kantu batez ari gara, (nori axola dio gustatu zaidan ala ez) eta aurkakoek ez gaituzte, bere horretan, aldekoak on bilakatzen, ezta gutxiagorik ere.\nAzkenik, utzidazue galdetzen, herra pixka batekin nahi baduzue, noiz hitz egingo ote dugu berriro, grina guzti horrekin, euskal kantu batez? Zenbat urte pasako da? Bi gutxienez, hurrengo korrika arte. Bien bitartean, banoa pixka bat perreatzera, ona da eta osasunarentzat.\nPrevious PostPrev Article #azarokoak\nNext PostNext Article Poteatzaile baten galderak “vinoteca” baten aurrean


JZ 2X17 (2021/04/24): Sarna, muskulua garatzeko esteroideak eta ikusmena. – Hala Bedi\nHala Bedi > Podcast-ak > Sozialak > joanzikutara > JZ 2X17 (2021/04/24): Sarna, muskulua garatzeko esteroideak eta ikusmena.\nJoan Zikutara: JZ 2X17 (2021/04/24): Sarna, muskulua garatzeko esteroideak eta ikusmena.\n8 ekaina, 2021 Joan Zikutara 0\nGaurko programa Nik Doktorearekin hasi dugu eta sarna edo ezkabiaren eragilea eta tratamendua azalduko ditugu.\nGeroago, gimnasio zein etxeetan muskulua garatzeko hartzen diren esteroideetaz aritu izan gara Desinfoxikatzen tartean: noiz hasi ziren erabiltzen? Ze eragin dituzte eta ze albo-ondorio sortzen dute? Ba al dago ikerketarik euren inguruan?\nAmaitzeko gaurko Ba al zenekien saioan ikusmena azalduko dugu, nola detektatzen ditu gure begiak inguruko paisaia eta objetuak?\n← PROG.164 COOPERACIÓN ENTRE PAISES\nJZ 2X18 (2021/05/08): Gaurko menua: moluskuak, aldizkako barauldiak eta esku garbiketa. →


Beharbada ohartua zara horretaz, irakurle, gero eta gehiago antolatzen dira delako Escape Game edo ihes jokoak, munduko hiri handietan ez ezik, txikiagoetan ere bai, hala nola Baionan, Urruñan, Irunen. Ihes joko horiek dira omen Escape the room motako bideo-jokoen aldaera fisikoa. Printzipioa da gela batean preso dauden jokalariek aterabidea aurki dezaten, estrategia logiko egokia atzemanez. Batzuetan, helburua izaten da misterio bat argitzea, edo krimen baten hobenduna agerraraztea. Jokalariek ordu bakarra dute horrendako –joko gidariaren ahotsak jokoan zehar oroitarazten dioten bezala–. Taldeka egiten den jokoa da, familian edo lagunartean. Zehaztu behar da ere joko bakoitzak unibertso bat proposatzen duela, araberako apainketa eta asmakariekin. Kasu batzuetan, gidoi berezia jarraitzen duen istorioa ere badago. Joko berrienetan gainera, aktoreak daude giroaren sinesgarritasuna bermatzeko, zonbi, mamu, pirata edo terroristaz mozorroturik. Ihes jokoak agertu dira 2008. urtetik harat, lehenik Japonian eta Asian, ondotik Europan eta Amerikako Estatu Batuetan.\nEzagutzen ditut ihes joko horiez amorratuak diren pertsonak, ene inguru hurbilean. Xerkatzen dutena da enigmak biluztearen plazera eta sentsazio bortitzak fisikoki bizitzea –erran beharrekoa da gero eta escape game gehiagok mundu izugarrian sarrarazten dituela bezeroak, bihotza etengabeko pil-pilean atxikitzen dutenetan–. Presuna horiendako, denbora-pasa atsegina baizik ez da, ordenagailu edo tauletaren bidez egiten dituzten joko elektronikoek eskaintzen dietenaren luzapena. Ni aski uzkur nago fenomeno berri horren aitzinean, hain segur ez dudalako tirri handirik berrikuntza elektronikoendako eta horien bilakaerendako, batez ere aisialdi arloan.\nBistan dena norberari gisa horretako jokoetan atsegin hartzeko eskubidea ikusten diodala. Bestalde, klaseetan ere, gomendatzen digute horrelako jokoak antolatzea ikasleekin: kasu horretan, biziki interesgarri iruditzen zait adibidez haurrek gai batez ikasitakoa erabil dezaten jokoa eraikitzeko; kurtso baten bilduma egiteko modu jostagarria izan daiteke. Baina halere niri galdera edo kezka batzuk sortzen dizkit joko horien garapenak.\nIruditzen zait lehenik bideo-jokoak fisikoki moldatuz, hots unibertso birtual antzuak hedatuz, laguntzen dela errealitatetik urruntzen, eta hori ez zait egokia iruditzen: errealitatearen funtsa ulertzeko gogoa, haren bortizkeria eztitzeko beharra eta haren hobetzeko xedea hain premiatsuak zaizkit non zentzugabekeriatzat dudan errealitate artifizialetan denbora higatzeko gustua. Beste manera batez errateko, escape game horiek errealitatetik eskapatzeko tresna gisa ikusten ditut eta batere ez artea edo literatura bezalaxe, errealitatea harrapatzen saiatzeko mediotzat. Gainera, ihes joko horiek gehienetan iragankorrak dira: jendeak epe jakin batez erabili ondotik, tokiz aldatzen dute antolatzaileek, edo desegiten. Ez diet beraz zinezko baliorik ikusten.\nBigarrenik, kezkatzen nau ikusteak modan izateko Euskal Herriko gune historiko batzuetan ihes jokoak antolatzen direla, hala nola Urruñako Urtubi Jauregian. Menturaz aurreiritziz ari naiz, Escape from the château deitzen den jokoa ez dudalako frogatu, baina horren aurkezpenetik erran nezake animazioak ez duela helburu pedagogikorik (tokiko historia eta ondarea ezagutaraztea izan zitekeen), gisa horretako jokozaleen asebetetzekoa eta gunearen promozio turistiko soila baizik.


Alemaniaren aurka (1-1)\nRealeko erdilaria Nazioen Ligako Alemania - Espainia (1-1) partidako 56. minutuan sartu da zelaira eta neurketa ona jokatu du.\n2020-2021 LaLiga txapelketako egutegia: Realaren partida guztiak\nRealak Martin Zubimendiren kontratua berritu du 2025 arte\nAlemania-Espainia partidako golak (1-1)\nEspainiako selekzioak 1-1 berdindu du Alemaniaren aurka jokatu duen Nazioen Ligako lehen jardunaldiko partida. Timo Wernerrek jarri du aurretik Alemania, eta Jose Luis Gayak sartu du berdinketaren gola azken hasperenean.\nNorgehiagoka honetan, debuta egin du Mikel Merino Realeko erdilariak. Euskal jokalaria 56. minutuan zelairatu da, eta maila ona eman du. Espainiak gola sartu duen jokaldian, Merinok buruz jo du baloia Ferran Torresi pasea emateko, honek erdiratu, eta Rodrigok ukitu ostean, Gayak gola sartu du.\nZubimendiren eta Moncayolaren debutak 21 urtez azpiko Espainiako selekzioarekin\n21 urtez azpiko Espainiako selekzioak 1-0 hartu du mendean Mazedonia, maila honetako Eurokopara sailkatzeko partidan, eta bi euskal jokalarik egin dute debuta: Martin Zubimendik (Reala) eta Jon Moncayolak (Osasuna).\nZubimendik hasieratik jokatu du 21 urtez azpiko selekzioarekin izan duen estreinaldian. Luis De la Fuente hautatzaileak 90. minutuan ordezkatu du erdilari donostiarra, eta debuta egin duen Jon Moncayola zelairatu du haren ordez.


Webster konderria (Georgia) - Wikipedia, entziklopedia askea.\nWebster konderria (Georgia)\n32°03′N 84°33′W / 32.05°N 84.55°W / 32.05; -84.55Koordenatuak: 32°03′N 84°33′W / 32.05°N 84.55°W / 32.05; -84.55\n541,61 km2 (%99.45)\n2,97 km2 (%0.55)\nWebster konderria (ingelesez: Webster County) Georgiako konderri bat da, Ameriketako Estatu Batuetan. Hiriburua Preston da. 2010eko zentsuaren arabera 2.799 biztanle zituen, Webster kilometro koadroko azaleran.\nWebster konderriak 544,58 kilometro koadro ditu. Horietatik 2,97 ura dira. Beste 541,61 lurra dira. Biztanleria dentsitatea 0,19 da.\n2010eko zentsoan bizi ziren 2.799 pertsonetatik 1.590 txuriak edo hispanoak dira. Horietatik hispano edo latino kategorian 98 dira. 1.177 beltzak edo afroamerikarrak. 0 amerikar natiboak ziren eta 0 Hawaii edo Pazifikoko irletako natiboak. 7 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 24 pertsonek kokatzen zuten.


Geure burua azaldu guran - Alex Uriarte - bizkaie.biz\nGeure burua azaldu guran\nAlex Uriarte\t2017-10-27 14:11\nEskolako lehen egunean, ezer egiten hasi orduko, norbere burua aukezten ikasi genduan. Ez dago, izan be, izen-deiturarik zertan erabili nor garen eta nondik gatozen aditzera emoteko.\nBat eskolan hasten danean, zelanbaiteko errituala egiten dau. Erritual hori, klase egunak joan klase egunak etorri, geroz eta ohikoagoa zein mekanikoagoa izaten hasten da, ia-ia modu automatikoan urten arte. Erritualak ondorengo atalak ditu: Ikasgelara sartu, ikaskideak agurtu eta zelan dagozan itaundu –egia esateko, erantzunik espero ez dauen galderea izan arren-, jarlekuan jesarri, lanabesak motxilatik atera eta mahaiaren betiko leku zein itxuran jarri, eta horren guztiaren ostean, eskola hasteari lasai asko itxaron.\nErritual ohiko horretaz harago, joan zan zapatuan hasi neban Idazle Eskolako graduondokoan, neuretzako guztiz barria eta apurtzailea zan zeozer bizi izan neban. Lehen eskolako irakasleak, klasera sartu eta bere burua aurkeztu ondoren, gure barri jakin gura ebala adierazo euskun. Baina hona hemen koskea, gure izena, edadea, jatorria eta tankerakoak zuzen-zuzenean galdetu barik, hauxe proponidu euskun: Ikasle bakotxak zera idatzi behar eban, eraikinera hurreratu eta barrura sartutakoan geure begiek ikusi zituen lehenengo hiru gauzen erradiografia literario bat egitea. Beste modu baten esanda, ze gauzari erreparetan geuntsan eta ze modutan adierazoten genduan papelera ekarterakoan.\nEmoitzak, oro har, zinez interesgarriak izan ziran. Bakotxak elementu desbardinei erreparau geuntsen. Baina, are gehiago, geure eretxi eta interpretazinoak letratan islatuteko moduak be txito anitzak subertau ziran. Horra hor idaztearen eta barruko mamu, ilusino, kezka, uste… orotarikoak letraz jaztearen onurearen aberatsa. Nor garen esan bage, gure identidadearen aztarren esanguratsu batzuk emon genduzan. Geure deiturea idatzi barik, gaur garena zerk egiten gaituan adierazoteko bidea abiatu genduan.


Biharko deitu den grebak erantzun ezberdina izango du herriko ikastetxeetan: Urgain-Errekalde eskolan greba egingo dute, gainontzeko ikastetxeetan ez — Oñatiko udala\nBiharko deitu den grebak erantzun ezberdina izango du herriko ikastetxeetan: Urgain-Errekalde eskolan greba egingo dute, gainontzeko ikastetxeetan ez\nHezkuntza itzulera seguru eta adostua eskatzen dute sindikatuek\nEusko Jaurlaritzako Hezkuntza Sailari berandu aritzea leporatu diote hezkuntza arloko sindikatuek eta ELAk, LABek, Steilasek, CCOOk eta UGT-k greba deitu dute biharko Gipuzkoa, Araba, Bizkaiko ikastetxeetan. Aurrez aurreko hezkuntza itzulera segurua eta adostua da deialdirako leloa. Deialdiak erantzun ezberdina izango du herriko ikastetxeetan; Urgain Errekalden greba egingo da, gainontzekoetan ez.\nUrgain Errekalde eskolako langileriak gehiengo zabalez erabaki du greba egitea; irakasle eta hezitzaileek ez ezik, sukaldariek eta jangela eta autobusetako begiraleek ere greba egingo dute bihar. Ondorioz, ez da eskolarik izango Errekalden ezta jangela edo autobus zerbitzurik ere. Hala jakinarazi zitzaien familiei pasa den astearen amaieran.\nGainontzeko ikastetxeetan berriz, Txantxiku ikastolan, Elkar Hezin eta Zuazola institutuan grebarik ez egitea erabaki dute eta biharkoa ohiko eskola eguna izango da. Ohikoa edo, irailaren 15a DBH3 eta 4 eta Batxilergoko ikaslerentzat aurkezpen edota lehen eskola eguna izango delako. Txantxiku ikastolan eta Elkar Hezin ikasle nagusienei harrera egin eta ikasturteko nahiz Covid 19aren inguruan bete beharreko segurtasun eta osasun neurriak azaldu ondoren, eskolak hasiko dituzte. Zuazola institutukoek aldiz, aurkezpena soilik izango dute eta hitzordua, gelaka zehaztu zaie, 11:00ak eta 12:00ak bitartean. Larraña institutuan datorren astean hasiko dira eskolak.\nHezkuntza Sailak ikasturtearen planifikazioan huts egin duela eta berandu eta alde bakarrez jokatu duela diote sindikatuek. Eskoletako zuzendaritzen bakardade eta ziurgabetasuna salatu dute, segurtasun eta osasun protokoloak bakarrik prestatu behar izan dituztela eta agindutako baliabideak ez zaizkiela iritsi argudiatuta. Irakasle gehiagoren kontratazioa agindu zela baina halakoren zehaztapenik ez dutela ere gaineratu dute. Eskorarako itzulera segurua izan dadin negoziatzera bultzatzeko greba deitu dute biharko. Ikasleen aldetik ere mobilizazioak iragarri dira eta bihar, manifestazioak egingo dira Bilbo, Gasteiz eta Donostian.


Erasmus Reinhold - Wikipedia, entziklopedia askea.\nSaalfeld, 1511ko urriaren 22a\nSaalfeld, 1553ko otsailaren 19a (41 urte)\nJohann Hommel (en)\nMichael Beuther (en)\nValentin Naboth (en)\nBartholomaeus Schönborn (en)\nMatthias Stojus (en)\nmatematikaria, astronomoa eta unibertsitateko irakaslea\nErasmus Reinhold (Saalfeld, Saxonia, 1511ko urriaren 22a - ib., 1553ko otsailaren 19a) astronomo eta matematikari alemaniarra izan zen, bere belaunaldiko astronomiako pedagogoengan eraginik handiena izan zuena.\nWittenbergeko Unibertsitateko Jacob Milichekin irakaskuntzan trebatu zen, bertan dekano hautatua izan zen eta gero errektore bihurtu zen. 1536an Philipp Melanchthonek matematikako goi mailako irakasle izendatu zuen. Kontzeptu mugatu modernoaren aurka, "matematika" garai hartan matematika aplikatua ere barne hartzen zuen, batez ere astronomia. Georg Joachim Rheticus bere lankidea ere Wittenberg-en ikasi zuen eta matematika baxuagoko irakasle izendatu zuten 1536an.\nReinholdek izar kopuru handi bat katalogatu zuen. Bere astronomiako argitalpenek Georg Purbachen Theoricae novae planetarum-i buruzko iruzkin bat (1542, 1553) barne hartzen dute. Reinholdek Koperniko eta bere ideia heliozentrikoak ezagutu zituen De Revolutionibis argitaratu baino lehenago, eta erreferentzia on bat horri buruz egin zuen bere iruzkinetan Purbachi buruz. Hala eta guztiz ere, Reinhold (Kepler eta Galileo baino lehenago beste astronomoek bezala) Kopernikoren metodo matematikoak sistema geokentriko bihurtu zituen, kosmologia heliozentrikoa baztertuz arrazoi fisiko eta teologikoetan.\nAlberto I.a Prusiako Dukeak sostengu eman zion Reinholdi eta Reinholden Prutenicae Tabulae edo Prusiar taulak inprimatzea finantzatu zuen. Taula astronomiko horiek Kopernikoren kalkulu metodoak inperio osoan zabaltzea lagundu zuten, ordea, Gingerich-ek adierazi zuen heliozentrikotasunarekiko "konpromiso falta handia" erakuzten zutela eta Lurraren mugimenduarekiko independentea izan zedin "arreta handiz" egina. Biak Reinholdsen Prutenic Tables eta Kopernikoren ikasketak Gregorio XIII.aren egutegi erreformarako oinarriak ziren.\nReinholden De revolutionibus-en argitaratu gabeko iruzkinetan Lurretik eguzkirako distantzia kalkulatu zuen.\nOpen Library: OL4814506A\nOrriaren azken aldaketa: 18 otsaila 2019, 15:17.


ORDIZIAK ABIAN JARRI DU 'EKIMENA' PROIEKTUA BIGARRENEZ - ORDIZIAKO UDALA\n'Ekimena' proiektuaren azken xedea da enplegu bat lortzea, besteren kontura nahiz norberaren kontura, eta horrez gain, parte hartzen duten pertsonen enplegagarritasuna hobetzea, pertsona horiek beren kabuz beren helburuak aurki ditzaten eta finkatutako helmugarantz aurrera egiteko bidea eta oztopoak identifika ditzaten, merkatuarekiko beren posizio estrategiko pertsonala hobetuz eta, azkenik, enplegu bat lortuz.\nParte hartu dutenen % 70 lan munduan txertatu da\nOrdiziari dagokionez, eta 'Saregintza' elkarte sustatzaileko kide Elizetxearen arabera, jarrera konprometitua, proaktiboa eta solidarioa duten 17 langabetuk osatu dute 'Ekimena' faktoria, elkarri laguntzeko inplikaturik eta prest, horien guztien helburua den enplegua lortze aldera.Pertsona horiek talde bat osatu zuten, eta beste pertsona bideratzaile batek koordinaturik, saiatu dira beren gaitasun pertsonalak eta profesionalak indartzen eta beren burua lan-merkatuan bistaratzen. Guztien helburua lortzeko ibili beharreko bidea sortzen lan egin eta elkarrekin jardun dira.Helburu hori enplegu bat lortzea da.\nProiektuan parte hartzeak berarekin zekarren konpromiso- eta parte-hartze maila altua. konpromiso hori, neurri batean edo bestean, bikain bete dute. Horrela, lan-munduratze hori % 80koa izatea espero zen, eta oraingoz % 70ekoa izatea lortu da.\nEkimenaren arduradunak gogora ekarri du faktorian hilabeteotan egindako lana taldekakoa eta banakakoa izan dela: ekintzailetzako lantegi praktikoak; prestakuntza-ekintzak hainbat arlotan (adimen emozionala, proaktibotasuna, nork bere burua ezagutu, pertsonei bultzada berria eman, komunikazioa eta sormena, networking...); bisitaldiak enpresetara eta intereseko ekimenak; lan-bitartekaritza; eskaintzak atzeman; ekitaldiak antolatu; prestakuntza praktikoa adituekin (aukeraketa-prozesuak eta laneko elkarrizketak, 'personal branding'/marka pertsonala, ekintzailetza, sare sozialak, eta abar).\nAna Belén Araujo eta Maribel Zufiaur faktorian parte hartu dute, ondoren aurrera pausu bat emanez. Hala, bakoitzak bere enpresa sortu du, Mind&Love Artisautza Araujok eta IKM hezkuntza zerbitzuak Zufiarrek.\nAraujo duela hiru urte langabezian gelditu zen, urte askotan administrazioa eta banka arloan lan egin eta gero. ‘Kasualidadez ‘scrap’ eskulan teknika ezagutu nuen eta horretan nabil gaur egun’, dio. Ekimena proiektuak bere proiektu pertsonalean pauso bat aurrera ematen lagundu diola esan du.\nZufiarrentzat berak nahi duena argitzen lagundu izana da proiektuaren gakoetako bat. ‘Babestua eta oso gustura sentitu naiz, indarra eman didalako, zer nahi nuen jakiten eta martxan jartzen lagundu didalako’, dio. Une honetan ideia berriak lantzen ere ari da.\nMaiatzean izen-ematea uztailean hasteko\nDubreuilek positiboki baloratu du esperientzia, eta bigarren ikastaroa martxan jarri dutela iragarri du; izan ere, 'udal-gobernuaren iritziz, nahikotasunez, are bikaintasunez ere, bete baititugu ezarritako helburuak'.\nParte hartu dutenen interesa, konpromisoa eta ahalegina azpimarratu ditu, baita proiektuan lan egin duten enpresen eta profesionalen jardunbide ona eta profesionaltasuna, eta beste instituzioen, erakundeen eta enpresen lankidetza ere; besteak beste Goierri Eskola, Lanbide, Goieki eta Amporena.\nBukatzeko honako hau esan du: 'Jasotzaileenganako asmo handiko proiektua ikusi dugu, parte-hartzailea eta lankidetzan jardutekoa, behar bezala diseinaturik, dinamikoa eta egokigarria, zorrotza, eta batez ere, arrakastarako proiektua'\nIzena emateko epea maiatzaren 8tik 31ra egongo da zabalik.Ekainean zehar taldea osatzeko aukeraketa prozesua gauzatuko da, berehala hasteko asmoz. Enplegua eskatzen edo bilatzen ari diren Ordiziako 20 lagunentzat izango da, 22 eta 45 urte bitartekoak. Proiektua uztailean hastea aurreikusten da.


baliotsu - Elhuyar dictionaries\nizond. valioso, -a; precioso, -a\njantzi baliotsuak eta beste gauza eder asko: vestidos valiosos y muchas otras cosas bellas\nbaliotsu *Examples are automatically obtained from dabilena\n...baliotsu\t... dute Salamancako Automobil Museotik ekarritako pieza baliotsuek . Ez dira falta Citroen etxeko marrazoa, Silver Wraith Serra...\n... Zenbait aldetatik, Somervell jaunaren lanaren zatirik baliotsuena jatorrizko hamar liburukien Laburpenaren azkeneko sintesia ...\n...osasungarrien multzoa izateaz gain, herentzia kultural baliotsua da. Errezetak, sukaldatzeko erak, ospakizunak,...\n...regabea. Santo Tomasen edo Caparrosoren erretaula bereziki baliotsu eta interesgarria da. Klaustroa Katedraleko harribitxia ...\n...47. Paleolitoko hilobia Objekturik baliotsuenekin ehorzten zituzten Maskorrez eginiko ...\n... eta Antolatzeko Plan Bereziaren aplikazioak hezegune baliotsu honen eremu handi baten kontserbazioa ahalbidetu du...\n...dira proposamenik transformatzaileenak». Esperientzia baliotsuak ekar ditzakeela iruditzen zaio: «Balio handikoa dela uste d...\n...ditugu, baina preziorik ez duten onurak oso baliotsuak eta beharrezkoak diraâ, esan du Casadok...\n...era izango da euskararentzat. Normalkuntzarako tresna baliotsua suertatuko da. Izan ere herriko telebistak ...\n...muina azken mugara heltzen denean, betiere baliotsua eta eskuragaitza den zerbait lortzeko borondatezko ahalegin...\nEuropako katedral eta erlijio eraikuntza nagusiak zaharberritzeaz, gordetzeaz eta mantentze-lanez arduratzen diren teknikarien elkarte prestigiodun honen bilerak dira esperientziak trukatzeko erreferente baliotsuenetako bat.>\nLas reuniones de esta prestigiosa asociación de técnicos responsables de la restauración, conservación y mantenimiento de las principales catedrales y edificios religiosos de Europa son uno de los referentes más valiosos para el intercambio de experiencias.\nHorregatik uste du FEVAk, "Argentinan trebakuntza pedagogikoan eta euskalduntzean bizi izandako eskarmentua kontutan harturik, begirada baliotsua eskaintzen ahal duela hikzuntzen irakaskuntzarako baliabideen erabilerari dagokionez".>\nEs por ello que se considera desde FEVA que "desde la experiencia vivenciada en la euskaldunización y capacitación pedagógica en nuestro país, se podrá ofrecer una mirada valiosa sobre la utilización de los recursos en la enseñanza de lenguas".\nMetal baliotsuen ibilbideak -Veracruz eta Limatik Cádiz edo Sevillara-, mehatzen agortzearen ondorioz, bizitasuna galdu zuen.>\nLa ruta de los metales preciosos, desde Veracruz y Lima hasta Cádiz o Sevilla, perdió vitalidad a causa del agotamiento de las minas.\nGerraren eta Amerikatik zetozen metal baliotsuen sarreren galeraren ondorioz nazioa pobrezian murgilduta zegoen arren, edozein motako erreformei atea itxi zitzaien.>


Renove planaren ia erdia ahitu da, eta gehiena gasolina eta dieselerako | Ekonomia | Berria\nRenove planaren ia erdia ahitu da, eta gehiena gasolina eta dieselerako\n1.100 eskaera jaso ditu EEEk, horietatik 900 martxoko lehen hiru egunetan. Moves planera atxikitu dira beste 100 auto erosle inguru\nAuto kontzesionario bat. GORKA RUBIO / FOKU\nAutogintzaren patronalak garbi utzi du asteon eragin nabarmena izaten ari dela merkatuan auto berrien erosketa laguntzeko Jaurlaritzaren Renove plana; bada, martxoko salmenten datuek islatutako eragin horri kopuru zehatzak jarri zizkion EEE Energiaren Euskal Erakundeak, atzo: Bost milioi euroko aurrekontuaren ia erdia ahitua da jadanik, energiaren erakundeak 1.100 eskaera jaso baititu. 900 bat martxoko hiru lehen egunetan jaso zituen; planaren atzerako eraginari helduta, erosle ugarik otsailean itxi baitzuten erosketa. Orain ez dira hain ugariak izaten ari 2.000 eta 3.000 euro arteko laguntza eskaerak. EEEko zuzendari nagusi Iñigo Ansolaren arabera, «60 bat eskaera dira egunero».\nErritmo horrek bere horretan jarraituz gero, oraindik aste batzuk iraungo luke Renove planaren aurrekontuak, eta gogoratu behar da Gasteizko gobernuak ez duela baztertu pizgarri horren funtsa handitzea atzera. «Lortutako emaitzak aztertu ondoren» hartuko dute azken erabakia.\nNolanahi ere, Renove planaz gain, Espainiako Gobernuak auto elektrikoak erosteko martxan jarri berri duen pizgarria ere hor dago: Moves plana. Hura ere EEE kudeatzen ari da Araban, Bizkaian eta Gipuzkoan; hiru herrialde horientzat 2,1 milioi euro daude; Nafarroarentzat, 621.000 euro. Iñigo Ansolak esandakoari jarraiki, 100 bat eskaera jaso ditu dagoeneko EEEk.\nLaguntza eskaera horiek soilik auto elektriko baten erosketari lotuak joan daitezke, eta ez dira bateragarriak Renove planarekin. Baina Gasteizko gobernuarenak baino handiagoak dira, 6.500 eurorainokoak baitira; 5.500 gobernuak jarriak dira, eta gainontzeko 1.000 euroak, auto kontzesionarioaren eskutik doaz. Renovek 3.000 euro baizik ez ditu eskaintzen hamar urteko auto zaharra auto elektriko batekin ordezkatzeko.\nAgian, horregatik, Renove planari lotutako laguntzaren zatirik handiena gasolina eta diesel autoak erosteko baliatu dute kontsumitzaileek. EEEko zuzendariak dio laguntzen %70 baliatu dela diesel eta gasolina autoak erosteko. A ziurtagiri energetikoa behar dute, eta ez dago eskaintza handirik kontzesionarioetan. Hala ere, hibridoak eta GLP autoak baino salduagoak izan dira.


Txinako aluminiozko mikro kanaleko hodien fabrikatzaileak eta hornitzaileak - Majestic\nNanjing Majestic kanal anitzeko aluminiozko hodiak ekoizteko fabrika bikaina da, beraz, tamaina, forma eta aluminio aleazio desberdinetako kanal anitzeko aluminiozko hodiak eman ditzake.\n2007an sortu genuen. Nanjing Majestic Auto Parts konpainiak auto hozte sistemako produktu ugari fabrikatzen, esportatzen eta hornitzen dihardugu, hala nola aluminiozko mikrokanal hodiak, erradiadore hodiak, hozkailu arteko hodiak, olio hozkailua hodiak eta kondentsadoreak eta askoz gehiago. Esperientzia handiak lortu ditugu bero trukagailu sistemako produktuak ikertu eta garatzearen bidez eta aplikazio desberdinetarako diseinatu eta fabrikatu ditugu artikuluak. Ikerketa eta inkesta sakonak egiten ditugu gure ikerketa eta garapen unitatean eta ahalik eta ondoen saiatzen gara. produktuen eskaintza hobea berritzea. Gainera, egindako ikuskapenek eta inkestek, produktu berriak diseinatzen eta bikaintasunez garatzen laguntzen digute. Gainera, gure lantegiak ISO / TS16949 ziurtagiria du. Gure langile eraginkorreko taldeak oso ondo ezagutzen ditu fabrikazio prozesua eta horri lotutako beste zeregina, horrela gure negozioa mundu osora zabalduz. Gainera, bezeroen gogobetetasun handiena lortzea eta azken estandar etikoa jarraitzea da gure helburua, arrakastaren maila berriak lortzera bultzatu gaituena.\nErosi Aluminiozko Mikro kanaleko hodia gure fabrikan, hau da, Txinan fabrikatzen eta hornitzen duen Aluminiozko Mikro kanaleko hodia hornitzaile nagusietako bat da. Gure produktuek zerbitzu ona eskaintzen dute, esate baterako, urtebeteko bermea. Deskontu produktuak eskuratu nahi badituzu, gugandik lor ditzakezu. Gure produktuek doako lagina eskaintzeaz gain, aurrekontuak ere eskaintzen dituzte. Gainera, pertsonalizatutako kalitate handiko produktuak ditugu. Ongi etorri etxeko eta atzerriko lagun eta bezeroei gure fabrika bisitatzera eta gurekin lankidetzan aritzea, irabazi bikoitza lor dezakegula espero dugu.


Bistak gozatuta, komenio da behera jaistea eta ibarrean barna ibiltzea, ñabardura eta erakargarritasun guztiak ezagutzeko. Historiak arrastoa utzi du ibarreko bazter guztietan. Izpegiko trikuharriak edo Erratzu-Aldude aldeko megalitoak historiaurreko herrixketaz mintzo zaizkigu. Behe Erdi Aroko mugaldeko gatazkek dorre-gotorleku aunitz utzi dizkigute, bai eta leinu-etxe asko ere. Hona hemen nabarmenenak, berezitasun handikoak baitira: Jauregizar, Arraiozen; Urtsuatarren jauregi-gotorlekua, Arizkunen; Elbeteko bi leinu-etxeak (Jarola eta AskoaArizkunenea> jauregia (kultur etxea egun) zein Puriosenea etxea (Baztango museoa egun).\nDeskripzioa: visitas guiadas para particulares y grupos por el Valle de Baztan (posibilidad de realizar diferentes recorridos por el valle)\nEnpresa kudeatzailea: Baztan Tours 948 452 652 / 628 019 893 www.baztantours.com baztantours@gmail.com


Iragan garaikidea | Kultura | Berria\nNoiz sortua: 2019-06-02 00:30:00\n'A Seat At The Table' lanarekin musika beltz garaikidearen esparruan lekua hartu ondoren, Solangek iragan pertsonalari begiratzen dion disko bat argitaratu du: 'When I Get Home'.\nSolange Knowlesen laugarren diskoa da When I Get Home. MAX HIRSCHBERGER Tamaina handiagoan ikusi\nOraindik senide kontuak aipatzen dizkioten arren —Beyonce Knowles izar handiaren ahizpa gaztea da—, Solangek (Houston, AEB, 1986) aspaldi erakutsi zuen ez zuela inolako babes familiarrik behar bere talentua agerian uzteko eta lepo betetako R&B garaikidearen espazioan nabarmentzeko. A Seat at The Table lanak (2016) laudorioak besterik ez zizkion ekarri, eta lan haren nolabaiteko jarraipena da When I Get Home (2019), bakarlariaren laugarren disko luzea.\n2017ko azken hilabeteetan, eta aurreko diskoaren aurkezpen bira betean zegoela, Solangek jakinarazi zuen nerbio sistemari eragiten dion gaitz bat zuela: neuropatia autonomikoa. Horrek, metaforikoki bada ere, etxera itzultzeko gogoa piztu zion, Houston jaioterrira. Etxea izan zuen horretara. Hortik dator lan berriaren izenburua. «Badakit nolakoak diren bira batean jasaten dituzun presioa eta estresa, baina badakit, era berean, une batean hona itzul naitekeela, Houstonera, eta hemen bota aingura». Etxea alokatu zuen, eta han hasi zen kantuak konposatzen, jakinda lan berriak ezberdina izan behar zuela ezinbestean. «Sendatu egin behar nuen, eta, horretaz gain, neuretzat lan egin. A Seat at The Table guztiontzat eginiko diskoa zen; hala izatea nahi nuen. Baina When I Get Home niretzat eginiko lana da». Aurreko diskoak AEBetako emakume beltzen identitatea zuen ardatz nagusi, haien espazio bilaketa eta borroka; berriak, berriz, iraganera begiratzen du, haurtzarora, zehazki, ariketa pertsonal eta ez hain garden bat egiteko. Ez dio bizkarra ematen, ordea, bere identitate sozialari. «Belztasuna ez da inoiz desagertuko. Hori naiz; hori da dakidana. Beti izango naiz emakume beltz bat, eta beti lan egingo dut emakume beltz horren gorputzetik».\nAtzera begiratze horrek badu isla musika proposamenean ere; izan ere, When I Get Home uler daiteke Solangeren musika heziketa elikatu zuten musiken koktel gisa ere. Soula, R&Ba, jazz etereoa eta hip-hopa entzun daitezke diskoan, baina kantariak izkin egiten dio ikuspegi retro-ari, pieza guztiei eman dien ukitu ilun, leun eta pausatuarekin. Eremu aski zapalduak izan arren, genero beltz horiek guztiak ukitu garaikide nabarmenarekin landu ditu.\nDiskoa Things I Imagined kantuarekin hasten da, teklatuekin giro lauso bat sortuz —1970eko hamarkadako jazzari keinu eginez—, eta gero hainbat aldetara begiratzen du, askorik aldendu gabe hasieratik finkatutako bidetik. Stay Flo-k, melodia biziago batekin, agerian uzten du baxuek disko osoan izango duten garrantzia; piano nota soil batzuen gainean eraikitako Time (is) abestiak Stevie Wonder barnerakoienaren arrastoak dakartza; eta Binz laburrak, berriz, bi minutu eskasetan, hip-hop, jazz eta dancehall erakustaldia uzten du agerian. Hemeretzi kantu dira, baina diskoa 40 minutura iristen da juxtu-juxtu, piezetako batzuk kantuen arteko lotura laburrak baitira.\nR&B / neosoul disko garaikide bati dagokion moduan, When I Get Home lanean Solange Knowlesek kolaboratzaile ugari izan ditu inguruan: Panda Bear, Earl Sweatshirt, Tyler, The Creator, Gucci Mane, Pharrell Williams, Sampha, Steve Lacy...


ClearSlide: salmenta gaitzeko aurkezpen plataforma | Martech Zone\nEgileak egindako ikerketaren arabera Forrester, Salmenta buruen% 62k nahi du salmenten jardueran ikusgarritasun handiagoa, eta ehuneko 6ak soilik ziur daude ikuspegi zehatzak jasotzen dituztela. Ondorioz, salmenta-liderrek zailtasunak izaten dituzte salmenta-zikloan zein ordezkari, talde eta eduki benetan eraginkorrak diren ulertzeko, aukerak irabazi edo galdu arte gutxienez.\nClearSlidesalmentak gaitutako aurkezpen plataforma kaleratu du Engagement Jarraitu, salmenten liderrak salmenten errendimenduari buruzko datuak kontrolatzen, aztertzen eta jarduten laguntzen duten ezaugarri berriak.\nSalmenta buruek erabiltzen dute ClearSlide Engagement and Follow salmenta arlo kritikoak kontrolatzeko:\nSalmenta jarduerak - Salmenten kudeaketari jakinaraz diezaiokete ordezkariek salmenta bilerak dituztenean eta bezeroen mezu elektronikoak bidaltzen dituztenean, zer material zeuden estalita. Horrek lagundu diezaieke zuzendariei eta ordezkariei entrenatzen eta funtzionatzen duena eta negozioak aurrera ateratzeko oztopoak identifikatzen lagunduko die.\nEroslearen konpromisoa - Salmenten kudeaketak kontuak edukiari nola erantzuten dion ikus dezake. Kontuak jarraitzen dituztenean, berehalako jakinarazpenak jasotzen dituzte edukia irekitzen denean eta bezeroek zenbat denbora eskaintzen duten. Lineako bileretarako, ClearSlide-k kalkulatzen du parte-hartzaile bakoitza nola arduratzen den edo distraitzen den diapositibaz maila. Datu horiek bezeroen konpromiso orokorrean biltzen dira, saltzaileek lanean diharduten beste aukera batzuen artean erreferentzia egin ahal izateko.\nEdukia - Salmenten kudeaketak ikus dezake zein salmenta eta marketin eduki lotzen diren konpromiso maila altuekin. Salmenten ordezkariei agindu diezaiekete edukirik onena erabiltzeko eta marketinarekin koordinatzeko mezularitza optimizatzeko.\nEngagement and Follow-ek salmentako liderrei etengabeko hobekuntza lortzen lagunduko die beren erakunde osoan. Tresna hau diseinatu dugu salmentako liderrei datu gogorretan oinarritutako salmenta estrategia garatzeko behar duten ikusgarritasuna eskaintzeko. Engagement eta Follow erabiliz, salmenta-erakundeek ahalik eta ondoen aprobetxatu ahal izango dute beren denbora eta bezeroen denbora. Raj Gossain, Produktuaren VP, Clearslide.\nClearslide ikuspegi orokorra\nClearSlide plataformak salmenta-liderrei beren taldeen denbora errealeko jardueraren berri ematen die eta sakonak eskaintzen ditu analytics bezeroekin azkenean gehien eragiten duten eduki moten inguruan. Saltzaileen profesionalentzat, ClearSlide-k bezeroekin eta prospektiboekin erraz komunikatzea ahalbidetzen du, linean edo aurrez aurre, ClearSlideren web bidezko edo mugikorreko aplikazioak erabiliz.\nTags: argi irristatukonpromisojarraituaurkezpen plataformasalmenten konpromisoasalmenten lidergoasalmenten kudeaketa\nLyris-ek Automatizatutako Edukien Pertsonalizazioa abiarazi du


Irekia Eusko Jaurlaritza - Gobierno Vasco :: Bernabé Undak I+Gko eta nazioartekotzeko bi lankidetza hitzarmen aurkeztu dizkie erkidego mugakideei\nBernabé Undak I+Gko eta nazioartekotzeko bi…\nEAEko, Nafarroako, Kantabriako, Gaztela eta Leongo, Errioxako eta Asturiaseko Industria kontseilariek bigarren bilera egin dute Iruñean, 2009an Bilbon egindakoaren ondoren.\nErkidegoek Gobernu zentralari eskatu diote aintzat har ditzan energia-politika aldatzerakoan\nSei kontseilariek hobekuntza ikusi dute industria-jardueraren giroan\nEusko Jaurlaritzako Industria, Berrikuntza, Merkataritza eta Turismoko sailburu Bernabé Unda jauna Nafarroa, Errioxa, Gaztela eta Leon, Kantabria eta Asturiaseko erkidekoetako bere homologoekin bildu da gaur. Iruñean egindako bilera horrek joan den irailaren 11n Bilboko Guggenheim Museoan haien artean egin zen eta Unda anfitrioi izan zen lehen bileraren jarraipena ekarri du.\nGaurko bilera CENER Energia Berriztagarrien Zentro Nazionalean egin da, Iruñeko kanpoaldean. Honako hauek bertaratu dira: José María Roig Aldasoro, Nafarroako Berrikuntza, Enpresa eta Enplegu kontseilaria; Juan José Sota Verdion, Kantabriako Industria eta Garapen Teknologikoko kontseilaria; Graciano Torre González, Asturiaseko Printzerriko Industria eta Enplegu kontseilaria; Javier Erro Urrutia, Errioxako Industria, Berrikuntza eta Enplegu kontseilaria; eta Tomás Villanueva Rodríguez, Gaztela eta Leongo Ekonomia eta Enplegu kontseilaria; baita Bernabé Unda jauna ere.\nBileran, euskal sailburuak bi hitzarmen-zirriborro aurkeztu ditu, lehiakortasuna handitzeko funtsezko honako bi arlo hauekin lotuta: I+G eta nazioartekotzea. Horien bitartez autonomia-erkidegoetako enpresen arteko lankidetza sustatu nahi da, baita Espainiaren iparraldeko autonomia-erkidegoen multzoa garatzeko esparru egonkor bat gauzatzea ere. Proposamenek oso harrera ona jaso dute gainerako erkidegoetako kontseilarien aldetik.\nBilerak sei erkidegoen arteko topagune asko eskaini ditu. Alde batetik, denek adierazi dute urtarriletik apirilera bitarte industria-giroa hobetu egin dela, bereziki lauhilekoaren bigarren zatian. Hobekuntza hainbat adierazleren bilakaeran ikus daiteke, hala nola industria-produkzioaren eta manufaktura-produkzioaren indizeetan eta enpresen eskari kopuruan, besteak beste.\nAldi berean, kontseilariek adierazi dute krisialdi ekonomikoaren ondoriozko zalantzak ez direla aldatu nazioarteko mailan. Hortaz, haien ustez, adierazleen hobekuntza hori beste alderdi batzuetan ere sendotu beharko da, hala nola finantziazioan eta kontsumoan, aurrerabide horiek enplegu-sorkuntzan ere ikus daitezen. Erkidego guztiek adierazi dute enpresen lehiakortasuna hobetzeko politika antiziklikoak egiteko premia dagoela.\nKontseilariek sortutako lantaldeak, era berean, Estatu mailako energia-egoera aztertu du, baita Gobernu zentralak proposatutako aldaketak ere, bereziki argindarra sortzeko politikari dagokionez.\nHorren ildotik, kontseilariek energia berriztagarrien etorkizunari buruzko kezka adierazi dute. Asturias, Kantabria, Gaztela eta Leon, Errioxa, Euskadi eta Nafarroako erkidegoek adierazi dutenez, gaur egun sektore horrek energia, industria, lan eta ekonomiaren arloan Espainian suposatzen duen indarra ez galtzea funtsezkoa da.\nKontseilariek adierazi dute Estatu mailako energia politikak autonomia-erkidegoen kokapena kontuan hartu behar duela. Era berean, kontseilariek nabarmendu dute energiaren kostua enpresen lehiakortasunaren gako-faktore bat dela, eta, beraz, Administrazio publikoek euren energia-politikak kudeatzean bereziki kontuan hartu behar duten elementu estrategiko bat dela. Hala, baldintza berdintsuetan lehiatu ahal izango da aldameneko beste herrialde batzuekin.\nGai horiez gain, Bernabé Undak adierazi du berrikuntzaren eta kanpo-merkataritzaren arloko lankidetza-esparru egonkor bat ezarri behar dela sei erkidegoen artean, eta baterako lan-ildo bat hasiko da horretarako.\nVitoria-Gasteiz, 2010eko maiatzaren 4a


Elikadura eta eskolako errendimendua | Consumer\nElikadura eta eskolako errendimendua\nBritainiar adituek zenbait elikagaik ikaskuntzan dituzten onurei buruzko azterketak berrikusi dituzte, eta ondorioztatu dute erlazio hori berresten duten ebidentziak falta direla\nAzterketa askok lotu dute elikadurak eskola-errendimenduan duen garrantzia. Hala ere, Teesideko Unibertsitateko (Erresuma Batua) aditu-talde batek azterketa nagusietako batzuk berrikusi ditu, eta ondorio horietako batzuk egiaztatzen dituzten ebidentzia zientifikoak falta direla ondorioztatu dute, batez ere omega 3 azidoei dagozkienak.\nKoipe, gatz eta azukre gutxiko dieta izatea, baina fruta eta karbohidrato ugarikoa, eta jarduera fisiko aktiboa izatea dira, oraindik ere, nutrizionistek ikasleei errendimendua hobetzen laguntzeko egiten dituzten gomendio nagusietako batzuk. Hala ere, britainiar adituek ziurgabetasun-maila bat eman berri dute arlo horretan argitaratu diren zenbait azterlanetan, batez ere aplikatu beharreko neurri egokienekin zerikusia duena. Europako herrialde askotako osasun-agintariek haurren elikadura hobetzeko politikak egiten dituzte. Britainia Handiko Elikadura Arauen Agentziak (FSA, ingelesezko sigletan) uste du ikerketa berriak egin behar direla, eraginkorrak izan daitezen.\nOrain arte Teesideko Unibertsitateko Elikadura, Jarduera Fisiko eta Obesitatearen Ikerketa Zentroko adituek egindako azterketa baten arabera (FSA berak eskatu du azterketa hori), nutrizioaren eta eskola-errendimenduaren arteko erlazio eskasa dago. Erresuma Batuko eta beste herrialde garatu batzuetako 4-18 urte bitarteko biztanleei buruz egindako lanen zerrenda luzea aztertu dute adituek. Azterketa horretarako, nazioarteko interesa duten 24.094 argitalpen berreskuratu dira. Horietatik 23.230 baztertu egin dira, ikertzaileek finkatutako irizpideak betetzen ez zituztelako, hala nola azterketen iraupena (oso laburra) eta aztertutako gaia (gehienetan gosariaren eragina bakarrik baloratzen da). Ikerketaren arduradunek ikerketa aldi luzeagoekin eta neurri estandarizatu unibertsalak erabiliz osatzea gomendatzen dute.\nAzterketa batzuen arabera, dietaren nutrizio-kalitateak gaitasun intelektualari eragiten dio.\nNutrizioaren eta eskolako errendimenduaren garrantziari buruz egindako ikerketa batzuen arabera, gosaria gainditzen duten ikasleek akats gehiago egiten dituzte problemak ebazteko ariketetan. Galesko Unibertsitateko adituek uste dute gosariak odoleko glukosa-indizea handitzen duela, eta, aldi berean, azetilkolina izeneko garun-transmisore bat aktibatzen duela, memoriarekin erlazionatzen duena. Ikertzaileen ustez, transmisore horren ekoizpena geldiarazten duten substantziek informazio berria gogoratzeko gaitasuna murrizten dute. B1 bitamina, ogi integrala edo aberastua bezalako zerealez egindako elikagaietan agertzen dena, azetilkolina-ekoizle nagusietako bat da.\nIzan ere, aspalditik gosaria izan da gaitasun intelektualean garrantzi gehien eman zaion otorduetako bat. Adituek gomendatzen dute gosaria energia guztiaren %25 izatea eta eguneko gainerakoetarako behar diren mantenugaiak. Dietetika eta Elikadura Zientzien Espainiako Elkarteak (SEDCA) egindako ikerketa baten arabera, Espainiako ikasleen %22k eskolara joan aurretik edalontzi bat esne baino ez dute hartzen. Gosarian zerealak eta fruta sartzeak, azterlanaren arabera, eskola-errendimendua hobetzeaz gain, haurren obesitateari aurrea hartzen laguntzen du. Espainian, joan den azaroan, Elikagaien Segurtasunerako Agentziak (AESA) ¡Esna, gosaldu! kanpaina aurkeztu zuen, eguneko lehen janariaren garrantzia sustatzeko.\nNahiz eta ikerketek frogatu duten dieta osasuntsu batek murriztu egiten duela gaixotasun kardiobaskularra eta zenbait minbizi-mota garatzeko arriskua, FSAk epe luzeko ikerketa bat proposatzen du, elikadurak eskola-beharretan dituen ondorioak balioesteko. Horretarako, emaitzak haurren garapenean eragina izan dezaketen faktore guztietan oinarritu beharko dira. Britainia Handiko esne-sektorea izan da kaltetuenetako bat; izan ere, gobernuak ezarritako nutrizio-estandar berriek «debekatu egiten dute produktu hori herrialdeko eskoletan, edariak bezalako beste elikagai batzuekin batera», dio Gwyn Jonesek, herrialdeko Abeltzainen Batasuneko zuzendariak. Astean pertsona bakoitzeko esne osoaren kontsumoa ia %75 jaitsi da 1985etik 2004ra bitartean, eta esne erdigaingabetuarekin ordezkatu da.\nBestalde, azterketak baieztatzen du ez dagoela behar adina ebidentziarik esateko omega 3 azidoek ondorio onuragarriak dituztela, oro har, ikaskuntzan. Hala ere, badira zenbait ebidentzia ikasteko zailtasunak dituzten ikasleen errendimendua hobetzen dutela adierazten dutenak. Azido horiek osasunerako dituzten onurei buruzko ikerketa askok erakusten dute arraina dela haien iturri nagusietako bat. Izokina, sardinak, intxaurrak eta almendrak oso aberatsak dira azido horietan, eta eragin positiboa dute garunean eta ikuspegian.\n2003ko Osasun Inkesta Nazionalaren arabera, Espainiako haurren eta gazteen %6,2k ez du gosaltzen normalean, eta harreman argia dago jateko ohitura txar horren eta obesitatearen artean. EnKid ikerketak (2001) frogatzen duenez, arazo hori batez ere 14 urtetik aurrera agertzen da, 18 urterekin gehienez, eta gizonen % 9,8ri eta emakumeen % 7,8ri eragiten die. Osasunaren Mundu Erakundeak (OME) mila milioi pertsona baino gehiago dira gehiegizko pisua dutenak, eta 300 milioi inguru gizenak mundu osoan. 2 eta 17 urte bitarteko Espainiako haurren %8,5ek obesitatea du, eta beste %18,2k gehiegizko pisua.\nAdituek argi dute gizentasuna areagotzearen arrazoia dela fruta, barazki eta zerealetan aberatsa den menua bertan behera uztea eta haragi- eta esneki-produktuen, opilen, edari karbonatatuen eta prestatzen errazak baina kaloria askokoak diren janarien kontsumoa handitzea. Joan den uztailaz geroztik, Espainiako eskolek Perseo programa dute. Programa hori ikasturte honetan Andaluzia, Kanariak, Gaztela eta Leon, Extremadura, Galizia, Murtzia, Ceuta eta Melillako 60 ikastetxetan aplikatuko da. Programa honekin kontrol antropometrikoak egitea, ebaluazio klinikoa egitea eta haurren jarraipena egitea aurreikusten da. Horren guztiaren helburua da «gehiegizko pisuak eta obesitateak kontsumitzaileen osasunean eta ongizatean dituzten eraginak minimizatzea».


Prozesuaren xehetasunak - Partaidetza - Partaidetza\nAurrekontu Irekiak 2022/2023\nGipuzkoa Eskola Irekia\n2022/03/14 - 2023/12/30\nBaduzu zer esan, badugu zer egin. Eraiki dezagun Gipuzkoaren etorkizuna denon artean.\nGFAk herritarren proposamenen/ideien bideragarritasun teknikoa eta ekonomikoa aztertzea\n1. 2022-2023ko Aurrekontu Irekiak protokoloari ekarpenak\n2022/03/15 - 2022/04/12\nHerritarrek Aurrekontu Irekien Protokoari ekarpenak egiteko aukera dute.\nAurrekontu Irekien protokoloari herritarren ekarpenak\n2. Herritarren proposamenak/ideiak biltzea\n2022/04/26 - 2022/05/20\nParte hartzeko epea: Apirilaren 26tik maiatzaren 20ra (biak barne)\nErantzun beharreko galdera:\nHerritarren ideiak edo proposamenak biltzeko, fitxa edo inprimaki bat bete beharko dute (paperean edo formatu digitalean), eta honako galdera hau jaso beharko da bertan:\nZein da zure ideia/proposamena 2022-2023ko Aurrekontu Irekietarako eta Gipuzkoak duen zein premiari/arazoari erantzuten dio?\nProposamenen gaiak eta horiek aukeratzea:\nHerritarren proposamenak honako gai hauetakoren bati buruzkoak izango dira (bat markatu):\n- Ekonomia, enplegua eta turismoa.\n- Kultura eta Aisia.\n- Gizarte politikak: haurrak eta gizarteratzea, adinekoak, desgaitasuna, zainketak.\n- Mugikortasuna eta garraioa.\n- Landa-mundua eta mendiak.\n- Berdintasuna eta aniztasuna.\n- Gazteria eta kirolak.\n- Bide azpiegiturak.\nHerritarrek herritarren proposamenak bidaliz parte hartu ahal izango dute, honako bide hauen bidez:\nFormulario digitalaren bidez.Herritarrek beren proposamenak helarazi ahal izango dituzte https://www.gipuzkoa.eus/es/web/partaidetza domeinuan osatutako formulario digitalaren bidez eta inprimatutako dokumentuetan emandako Qr kode baten bidez.\nAurrez aurreko formatua. Herritarrek aurrez aurreko formatuan entregatu ahal izango dituzte proposamenak eta proiektuak, Gipuzkoa plazako beheko solairuan dagoen Herritarren Informazio eta Arretarako Bulego Nagusian aurkeztuta. 20004, Donostian. Gipuzkoako Lurralde Historikoko edozein udaletako sarrera-erregistroaren bidez aurkezteko aukera ere izango dute.\nPosta arrunta erabiliz. Horretarako, ordaindutako frankeoa duten lurraldeko helbide guztietara bidalitako formularioa erabiliko da.\nItzultzeko prozesua: Itzulketa-prozesua parte hartzeko prozesuan parte hartu duten pertsona guztiei mezu elektroniko/gutun bat bidaliz egingo da.\nProposamenen trazabilitatea: Proposamen bat edo gehiago egiten dituzten pertsonek identifikatzaile bat lortuko dute egindako proposamen bakoitzeko, eta, horren bidez, une oro jakin ahal izango dute beren proposamena zein egoeratan dagoen.\nHerritarren proposamenak jaso\n3. GFAk herritarren proposamenen/ideien bideragarritasun teknikoa eta ekonomikoa aztertzea\nProzeduraren azalpen laburra eta nork parte hartuko duen\nProposamenak aurrez ezarritako irizpide teknikoen arabera iragazi eta sailkatu ondoren, horietan jorratutako gaian eskumenak dituzten zuzendaritzetara bideratuko dira.\nAldundiko teknikariek jasotako proposamenen baldintza teknikoak betetzen diren aztertuko dute.\nHerritarren Partaidetzarako Zuzendaritza Nagusiak aurrez ezarritako baldintzak betetzen dituzten proposamen guztien zerrenda egingo du, eta zuzendaritza eskudunei bidaliko dizkie, ondoren azter ditzaten.\nHerritarren proposamenek kontuan hartzeko bete behar dituzten gutxieneko baldintzak:\na) GFAren eskumena izatea.\nb) Interes publiko orokorrari erantzutea.\nc) Ingurumenari edo beste lurralde-interes batzuei kalte nabarmenik ez eragitea.\n4. Herritarrek bozkatu ahal izateko proiektuak hautatzea\n2022/07/20 - 2022/07/20\na) Prozeduraren azalpen laburra eta nork parte hartuko duen\nHerritarren Partaidetzarako Gizarte Kontseilua arduratuko da aurrez ezarritako kategoria bakoitzeko proiektuak behin-behinean hautatzeaz (40 proiektu, gutxienez), eta hori ziurtatzen duen irizpena emango du.\nLan hori egiteko, saioaren aurretik eta saioan zehar, Aurrekontu Irekiak kudeatzeko zuzendaritzetako teknikarien laguntza eta aholkularitza aditua izango dira, proposatutako proiektuen xehetasunak azaltzeko.\nb) Herritarren proposamenen irizpideak eta baldintzak, etorkizuneko proiektu bihurtzeko eta, ondoren, bozkatu ahal izateko baloratuko direnak\n- GFAren eskumena izatea.\n- Bideragarritasun teknikoa eta ekonomikoa bermatzea.\n- Interes publiko orokorrari erantzutea.\n- Lurraldeko ekonomia iraunkorra indartzea.\n- Gizarte-babeseko politikak mantentzen eta indartzen laguntzea.\n- Gipuzkoako Foru Aldundiak hartutako neurriekiko koherentzia gordetzea COVID-19ak eragindako ondorio sozio-ekonomikoen aurrean (gizarte-politikak eta ekonomia mantentzea eta indartzea, Etorkizuna Eraikizen aldeko apustuari eustea COVID-19ak sortutako testuingurura birbideratuz, Foru Aldundiaren beraren barne-prestakuntza antzeko larrialdi-egoeretan, kalitatezko enplegua sortzea, etorkizuneko enpresa-proiektuei laguntzea, sektore estrategikoak sendotzea, tokiko kontsumoari laguntzeko mekanismoak, enpresa-ekosistema indartzea...).\n- Gipuzkoako Foru Aldundiak plangintza- edo egikaritze-fasean ez egotea.\n- Prozesuan eta, hala badagokio, gauzatzen diren proiektuetan euskararen erabilera sustatzea.\n- Hizkuntza, generoen politikak eta aniztasunaren sustapena indartzea.\n- Herritarrek prozesu honen ondoriozko proiektuak diseinatzean eta gauzatzean parte hartzeko prozesuak sustatzea/baloratzea.\n- Lurraldearen garapen jasangarriari laguntzea, GFAk onartutako plan eta estrategiekin bat etorriz (klima-aldaketa, energia jasangarria, ekonomia zirkularra, etab.).\n- Eragina/balioa sortzea komunitateko hainbat sektoretan (haurtzaroa, nerabezaroa, gaztaroa, etab.).\n5. Herritarrek proiektuak bozkatzea\n2022/09/12 - 2022/10/07\na) Prozeduraren azalpen laburra\nParte-hartzaileek gehienez 10 proiektu hautatu beharko dituzte behin betiko zerrendan proposatutako proiektu guztietatik.\nPertsona bakoitzak (parte hartzeko erabilitako bidea edozein dela ere) behin bakarrik parte hartu ahal izango du.\nPertsona batek Gipuzkoako Lurralde Historikoko udalerriren batean erroldatuta dagoela egiaztatzeko beharrezko eta eskatutako datuak ematen ez baditu, edo 10 proiektu baino gehiago aukeratzen baditu edo bi aldiz edo gehiagotan parte hartzen badu kanal beraren edo gaitutako kanal desberdinen bidez, bere partaidetzak baliogabetzat joko dira eta ez dira kontabilizatuko.\nb) Nola har daiteke parte?\nHauek dira herritarrek parte hartzeko aurreikusitako bideak:\nAurrez aurreko karpak. Herritarrek horretarako prestatutako hautestontzi batean utzi ahal izango dute liburuxka, proiektuak aukeratuta/aukeratuta, aurrez aurreko karpetan.\nFormulario digitala. Herritarrek beren proiektuen hautaketa/hautaketa helarazi ahal izango dute https://www.gipuzkoa.eus/eu/web/partaidetza domeinuan osatutako formulario digitalaren bidez.\nAurrez aurreko formatua. Herritarrek txartel bat aurkeztu ahal izango dute proiektuak aukeratu/hautatzeko, aurrez aurreko formatuan, Gipuzkoa plazako beheko solairuan dagoen Herritarren Informazio eta Arretarako Bulego Nagusian aurkeztuta. 20004, Donostian eta Gipuzkoako Lurralde Historikoko edozein udaletako sarrera-erregistroaren bidez.\nPostaz, Gipuzkoako Foru Aldundiak helbide guztietara bidalitako inprimakian jasotako gutun-azal frankeatua erabiliz.\nc) Parte hartzeko epea: irailaren 12tik urriaren 7ra (biak barne)\nHerritarrek proiektuak bozkatzea\nHasiera data: 2022/09/12 Amaiera data: 2022/10/07\n6. Azken emaitzak lortzea eta prozesua itzultzea\nEmaitzen txostena argitaratu eta itzuliko da. Txosten horretan, proiektuen zerrenda ordenatu bat jasoko da, herritarrek zenbat aldiz hautatu dituzten kontuan hartuta.\nAzken txostenean, gastuen partiden kargura gauzatuko diren proiektuen behin betiko zerrenda jasoko da. Partida horiek 2022-2023ko Aurrekontu Irekien prozeduraren bidez zehazteko gordeko dira.\nDirua itzultzeko prozesuan parte hartu duten eta harremanetarako informazioa eman duten pertsona guztiei mezu elektroniko/gutun bat bidaliko zaie.\nItzulketak prozesuaren trazabilitatea Gipuzkoako Foru Aldundiaren web orrian kontsultatzeko deia egingo du: https://www.gipuzkoa.eus/eu/web/partaidetza, non behin betiko edukia argitaratzea aurreikusten den.\nHorretarako, webgune espezifiko bat sortuko da, eta bertan etengabe emango dira kontuak hautatutako proiektuen inplementazio-mailari buruz.\n7. Parte-hartze prozesuaren ebaluazioa\n2022/11/16 - 2022/12/16\nOndorioen txosten bat egingo da, eta, txosten horretan, partaidetza-prozesuan azaldu diren akatsak eta asmatutakoak adieraziko dira, bai eta etorkizuneko prozesuetarako egokitzat jotzen diren hobekuntza-proposamenak ere.\nEbaluazio-prozesu horren barruan, honako hauek egingo dira:\nHerritarren iritzia jaso 2022-2023 Aurrekontu Irekien prozesuarekin lotutako hainbat gairi buruz, bi kanalen bidez:\nPosta elektronikoa, prozesuari buruzko iritzia emateko eskatzen duena, ebaluaziorako galdetegi bat betez.\nAurrekontu Irekiaren prozesurako berariazko atalean gaitutako formulario digitala https://www.gipuzkoa.eus/eu/web/partaidetza\nBarne-ebaluazioko prozesu bat egin, Aurrekontu Irekien etorkizuneko prozesuetan aplikatu beharreko hobekuntza-gako guztiak identifikatu ahal izateko.\nInformazio horrekin guztiarekin, Aurrekontu Irekien prozesuaren amaierako ebaluazio-txostena idatziko da. Herritarren Partaidetzarako Zuzendaritza Nagusiak genero-ikuspegitik egingo den ebaluazio-txosten hori aurkeztuko du, eta egindako jarduerek eragindako genero-inpaktuaren berri emango die Herritarren Partaidetzarako Foru Batzordeari, Herritarren Partaidetzarako Gizarte Kontseiluari, Aldundiko sailei, Foru Gobernuaren Kontseiluari, Batzar Nagusiei eta herritarrei.\nOndoren, txostenaren ondorioak argitaratuko dira webgunean eta egoitza elektronikoan.\n8. Prozesuaren barruko ebaluazioa\n2022/12/17 - 2023/12/15


Ordainketa moduak | BBVA\n43 €-ko urteko komisioa du, kreditu-txartela jaulkitzeagatik eta mantentzeagatik. Lehen kuotan ordainduko da osorik eta kapitalari gehituko.\nKreditu-txartela jaulkitzea eta mantentzea doan da lehenengo urtean, 1.500 €-ko mugarekin.\nEpekako ordainketa, hilero zenbateko finko bat ordainduta: Hilero zenbateko finko bat ordaintzen da, kapitala, interesak eta komisioak barne dituena. Gutxieneko hileko zenbatekoa 12 € da, eta aukeratu ahal izango da handiagoa den edozein kopuru.\nKuota finkoko ordainketa aukeratzen bada, ordainagiria likidazio-hilabetearen hurrengo hilabeteko 5ean ordaintzen bada, txartelaren kreditu-muga 1.500 € bada eta zenbateko hori duen erosketa bakarra egiten bada, txartela kontratatzen den egun berean (adibidez, maiatzaren 1ean), urteko interes-tasa nominala % 17,52 izanik eta 145 euroko hileko kuotarekin (kapitala, interesak eta komisioak barne hartuko dituena), hau ordainduko duzu:\n145 euroko 11 kuota. Lehen kuotak urteko komisioaren guztizko zenbatekoa du, kreditu-txartelaren jaulkipen eta mantentzeagatikoa. 43 €-koa da komisioa; ondorioz, emandako guztizko zenbatekoa baino gutxiago amortizatuko duzu. Komisio hau hilabetearen 20an likidatzen da.\n97,5 euroko azken kuota bat.\nOrdaindu beharreko guztizko zenbatekoa 1.692,50 € da eta UTBa, berriz, % 25,41.\nHileko kuota hilabete bakoitzaren 20an likidatuko da. Hala ere, ordainagiria 5ean ordaintzea aukeratzen baduzu, interesak ordainduko dituzu kuota horrengatik likidazio-datatik ordainketa-dataraino.\nHileko gutxieneko zenbatekoa ezin du izan "Kreditu-txarteleko kontua"-ren laburpenaren saldoaren % 3 baino gutxiago likidazioa baino lehen, gehi sortutako interesak eta dagozkion komisioak, dagokion hileko likidazio-aldian.\nSistema honen bidez, txartelarekin edo txarteleko saldoarekin egindako erosketa bat atzera daiteke hileko likidazioa baino geroago, baldin eta erosketa 50 € edo gehiagokoa bada. Kuoten zenbatekoa kopuru finko bat izango da (kapitala eta interesak barne dituena) eta hautatutako epearen araberakoa izango da: gutxienez 7 kuota eta gehienez 36. Pertsonalizatutako ordainketak hilabete bakoitzeko azken egun baliodunean likidatzen dira.\nOrdainketa pertsonalizatua interesekin\nKreditu txartela jaulkitzeagatik eta mantentzeagatik urteko komisioa: 43 € (1)\nKreditu-txartela jaulkitzea eta mantentzea doan da lehenengo urtean, 1.500 €-ko mugarekin\nBalizko kreditu-muga 1.500 eurokoa izango balitz, mugaren balio osoa duen erosketa bat egiten baduzu txartela kontratatutako egunean (esate baterako, maiatzaren 1ean) eta 12 hilabetetan ordaintzea aukeratzen baduzu, hau ordainduko duzu:\nlehenengo kuota 65,93 €-koa izango da; interesak eta kreditu-txartel bat jaulkitzeagatik eta mantentzeagatiko komisioa (43 €) hartzen ditu barne soilik.\nHurrengo 11 kuotak 148,94 eurokoak izango dira bakoitza.\nOrdaindu beharreko guztizko zenbatekoa 1.704,27 € izango da, eta UTBa, berriz, %25,87.\nOrdainketa pertsonalizatua komisioarekin\nAtzerapen komisioa: geroratutako kopuruaren % 2,9, % 3,6, % 4,3 edo % 5, aukeratutako epearen arabera, 3, 4, 5 edo 6 hilabetetan.\nHemen zehazten dira ordainketa pertsonalizatuko adibideak, 3 eta 6 hilabete arteko komisioarekin, gehieneko eta gutxieneko UTBarekin. Kasu guztietan ITNa % 0 da.\nBalizko kreditu-muga 1.500 eurokoa izango balitz, mugaren balio osoa duen erosketa bat egiten baduzu txartela kontratatutako egunean (esate baterako, maiatzaren 1ean) eta 6 hilabetetan ordaintzea aukeratzen baduzu, hau ordainduko duzu:\nLehen kuota 368 eurokoa izango da, eta barne dago kapitalari dagokion zatia, atzeratzeagatiko komisioa (finantzatutako zenbatekoaren % 5) eta kreditu-txartel bat jaulkitzeagatik eta mantentzeagatik urteko komisioaren guztizko zenbatekoa, hots, 43 €.\nHurrengo 5 kuotak 250 eurokoak izango dira bakoitza.\nOrdaindu beharreko guztizko zenbatekoa 1.618,00 € da eta UTBa, berriz, % 31,96.\nBalizko kreditu-muga 1.500 €-koa izango balitz, mugaren balio osoa duen erosketa bat egiten baduzu txartela kontratatutako egunean (esate baterako, maiatzaren 1ean) eta 3 hilabetetan ordaintzea aukeratzen baduzu, jakitera ematen dizugu zenbat ordainduko duzun:\nLehenengo kuota 586,50 eurokoa izango da, eta barnean hartuko ditu kapitalari dagokion zatia, geroratzea kudeatzeko komisioa (finantzatutako kopuruaren % 2,9), eta txartela igorri eta mantentzeko urteko komisioaren guztizko zenbatekoa (hau da, 43 €).\nHurrengo 2 kuotak 500 eurokoak izango dira bakoitza.\nOrdaindu beharreko guztizko zenbatekoa 1.586,50 € da eta UTBa, berriz, 41,99%.\nEz bazenu ordaindu behar kreditu txartela jaulkitzearen eta mantentzearen urteko komisioa, 3 hilabetetan 1.543,50 € ordaindu beharko duzu guztira, eta UTBa, berriz, %19,23 izango da.


Storytime orduan, Kids&Useko pedagogia-lantaldeak pentsatu eta landutako ipuinak interpretatzen ditugu, eta istorio dibertigarriak eta ulerterrazak eskaintzen dizkiegu txikiei; era berean, aktoreen eta ikusleen artean elkar eragiteko aukera ematen dute kontakizunek.\nKids&Usek bere zentroetatik kanpo egiten du jarduera hori, kasu askotan liburutegi, gizarte-zentro, liburu-denda eta ipuin-kontalariak aritzen diren bestelako espazioekin elkarlanean.\nAdina: jarduera hau 3 eta 8 urte bitarteko haurrei zuzenduta dago.\nJardueraren iraupena: 30 minutu.


�Presondegia sufrimendu fabrika da, mintzen duen tresna bat da� - GARA\n�Presondegia sufrimendu fabrika da, mintzen duen tresna bat da�\n1961eko irailaren 7an sortu zen Gabi Mouesca, Baionan. Hamazazpi urtez presondegian egon ondoren, 2001eko uztailean libratu zuten, eta berehala OIP Presondegien Nazioarteko Behatokiko lehendakari kargua hartu zuen. Gaur egun Harrerarentzat ari da lanean. «Borrokak presondegian» liburua argitaratu berri du Zortziko argitaletxearekin.\nAinize BUTRON | BAIONA\n«Borrokak presondegian» liburua kaleratu berri du Gabi Mouesca preso ohiak Zortziko argitaletxearekin. Euskaraz eta frantsesez, bi ediziotan argitaratua, liburuak 1985 eta 2000 urte artean, preso zegoelarik, idatzitako hogeita hamahiru testu biltzen ditu. Gutxitan aipatua den presondegiko borroken lekukotasunak ematen ditu bertan. Mouescak argitu zuenez, presondegian bidegabekoaren aurka borrokatu, borrokatzen eta borrokatuko diren guztientzat omenaldi bat da.\nLiburuaren 33 testuen bidez, presondegiko borrokak agerian jartzen dituzu. Zerendako horrelako liburu bat?\nBiltzen dituen testu guztiek ideia bat agerian jartzen dute: presondegian garelarik bidegabea iruditzen zaigunari ezetz esaten diogu. Kolektiboki edo pertsonalki eramandako borroken lekukotasunak dira. Presondegiko administrazioari ezetz esateko martxan jarri genituen mekanismoak ziren. Gutxi ezagutzen da presondegiaz. Askotan fantasma asko pizten dituen leku bat da. Liburu honek argitasun bat ematea du xede, hau da, Estatu frantseseko 197 presondegietan zuzenbide estatuaren eginbehar eta eskubide berdinak aplikatzen direla erakustea. Bertan, beraien duintasuna, baina, era berean, eskubide indibidual eta kolektiboak defenditu nahi dituzten emakume eta gizonak daudela azaltzen du.\nZer erresistentzia mota bideratzen da presondegian?\nGose grebak, plater ukatze ekintzak, blokeoak eta beste ekintza mota batzuk aipatzen ditu liburuak. Horiek surrealistak izan daitezke kanpoan direnentzat, baina batzuetan, surrealismoa adierazpen askatasuna ez dutenek baliatzen duten arma bat da, zeren, lekukotasun horien gibelean, liburu horren gibelean, presondegian, adierazpen askatasun indibidualik eta kolektiborik ez dagoela ikusten da. Hori da presondegiaren bizitzaren eta egungo funtzionamenduaren zutoinetariko bat.\nBorroka horiek aipatzen dituen beste libururik ba al da?\nEz dago presondegietan eramaten diren borrokei buruzko libururik, edo barnean antolatzen diren erresistentziei buruzkoak. Umilki hutsune hori betetzen saiatu naiz. Presondegian borrokatu diren eta direnentzat omenaldia da liburua, eta borroken oroimenen nozioari lotua den idatzia ere bada. Preso gaudelarik memoriarik gabeko bizitza bat eramaten dugu, 9 metro karratutan bizi garelarik ez baitugu deus egiten.\nPresondegitik ateratzen garelarik bizi-ez bat eraman dugula iruditzen zaigu. Liburu honek hori ez dela egia erakusten du. Presondegian, sinpleki, bizi gara, borroka faseak bizi ditugu, eta erresistentziari loturiko ekimenak bideratzen ditugu. Erresistentziatik at, herritar aktibitate bat ere badaramagu. Presoek administrazioari ezetz erranez hartzen dituzten arriskuak ezagutzen dituzte, baina, halere, herritar bezala engaiamendu bat izan nahi dute.\nOrain dela hamabi urte atera zinen presondegitik. Beharra sentitzen zenuen hori guztia kaleratzeko?\nBadago liburuan «Murruen oroimena» izeneko testua. Harleseko presondegi segurtatuan nintzela, kaleratu aurretik egun batzuk geratzen zitzaizkidan. Horma puskatxo bat hautsi nuen, 3 zentimetrokoa. Hori eginez helburu bat nuen: nire bizitzan noizbait gertatzen bazitzaidan nondik pasa nintzen ahaztea, egunero, parez pare, harri puskatxo hori ukanen nuen oroitarazteko. Koadro txiki batean jarri dut, eta etxeko bulegoaren parean daukat. Egunero, begiratzen dudalarik, nire iragan hori eta oraindik milaka jenderen oraina den hori gogorarazten dit... eta ez dut ahantzi nahi. 17 urteko presondegia inposatu didatenei egin diezaiekedan opari txarrena gogoratzea baita. Gogoratu behar da, etengabe, presondegia sufrimendu fabrika bat dela. Presondegia mintzen eta mutilatzen duen tresna bat da, eta horregatik, ihes egiteko, askok bizi izandakoa idatzi behar dute. Nik ez dut horretarako egiten.\nLiburuan dauden lekukotasunen artean, zein goraipatuko zenuke ?\nBistan dena, hogeita hamabi eguneko bi gose greba egin ditut, beraz, egunez egun bizi nuena aipatzen dut. Preso edo kanpoan zaudelarik zeure buruari inposatu diezaiokezun gauzarik txarrena da gose greba, zure buruari min egiten diozulako, eta goiz ala berandu, fisikoki ordainduko duzula jakin baitakizu. Bestalde, presondegian, baldintza izugarrietan zendu diren ezagututako jendeak aipatzen ditut ere. Liburuan dauden pasarte gogorrenak horiek dira.\n«32 eguneko bi gose greba egin ditut, testuetariko batean, egunez egun, gose greba garaian bizi izan dudana azaltzen dut»\n«Presondegian sinpleki, bizi gara, borroka faseak bizi ditugu, eta, erresistentzia ekimenak bideratzen ditugu»


Artzibar - Landarte - Page 2\nARTZIBAR / “Landa-lana” [2/3] / Protocolectivo\n21.07.18 / Herriak non diren jakiteko bisita / Hiriberri, Arrieta, Lusarreta, Imizkotz, Urdirotz eta Azparren Ibarreko zenbait herritatik abiatzen da, herri horiek non diren jakiteko, ezagutzeko eta erdizkorik gabeko lehen hurbilketa bat egiteko. Bisitetan, Protokolektiboko bi kidek haien intereseko xehetasunezko argazkiak egin zituzten, asmo handiagorik gabe. Eguerdiko 12:00ak aldera, Lusarretara iritsi zirenean, taldeko kideek ustekabeko […]\n21.07.08 / Lantegia Artzibarren / Artzibarko Udala, Nagore Ibarreko auzotarren, Landarteko bitartekari-taldearen eta Protokolektiboko bi kideren arteko bilera. Bilera horretan, hausnarketa kolektiboa egin zen arte garaikideari, horren inguruko elkarlanari eta landatartasunarekin dituen loturei buruz, ereduzko proiektuen hautaketa batetik abiatuta. 21.07.10 / Oscar Ramos Cabodevillaren “Señorío de Muniain. Esencia de un pasado” liburuaren aurkezpena / Artzibarko […]\nJoan den uztailaren 8an, bederatzi pertsona elkartu ginen ibarreko udaletxean (Nagoren), hausnarketa kolektiboa egiteko, eta, horren bidez, Landarteren proiektua abian jarri genuen Artzibarren. Tailerrean Lusarreta, Nagore, Arrieta eta Lakabeko bost herritar, Landarteko bitartekaritza-taldea eta Protokolektiboko bi kide izan ginen. Saioaren amaieran, Sonia eta Miguel (Protokolektibokoak) ibarreko bizilagunekin geratu ziren lehen bisitak egiteko.


Xabier Letek euskal kantagintza modernoan izan duen eragina itzela da. Ez Dok Amairu taldearen sortzaileetakoa izan zen, baina musikaria baino gehiago idazlea zen; horregatik, kantari askok haren hitzak erabili dituzte. Horien artean, birekin elkarlan estua izan du: Lourdes Iriondo eta Antton Valverderekin. Poeta nabarmena izaki, bertso zaharrak berreskuratzen ere lan handia egin zuen. 2010eko abenduaren 4an zendu zen.\nXabier Letek Donostiako Herrerako La Salle ikastetxean egin zituen ikasketak. Batxilergoa amaituta, Tarragonara (Herrialde Katalanak) joan zen ikasketa teknikoak egitera, baina ez zituen bukatu. Horren ordez, irakurri eta zinemara joaten zen. Euskal Herrira bueltan, Pasaiako (Gipuzkoa) lantegi batean sartu zen, eta han hasiko zen lehen poesiak idazten. Irakurtzalea gazte-gaztetik izan zen, eta segituan idazten hasi zen. 1965ean, Zeruko Argiaaldizkarian kolaborazioak argitaratzen hasi zen. Antzerki munduarekin ere harreman estua izan zuen, Oiartzungo Lartaun taldeko kidea baitzen. Julen Lekuonaherrikidearen bitartez, JosAnton Artze ezagutu zuen.\nBerehala Ez Dok Amairu taldeko kideak ezagutuko zituen. Ordurako kezka handiak zituen Lete gazteak: “Lehen esan dut existentzialista nintzela. Baina bestelako influentzia estetiko eta filosofikoak ere banituen; adibidez, Oteizaren Quosque tandem…! liburuak erabat trastornatuta utzi ninduen. Eta Arantzazuko eliza berriaren baitan zeuden arazo estetiko, erlijioso eta disziplinarrak oso hurbiletik ezagutu nituen. Zazpi urte nituela, Arantzazuko lehen harriak nola jartzen ziren neronen begiekin ikusi nuen. Orduan, hogei urtetatik aurrerako abiapuntu horretan, euskal semea eta abertzalea ere banintzen, eta Ez Dok Amairuren sorreran partaide izatea konpromiso bezala hartu nuen” (1).\nLourdes Iriondo eta Antton Valverderekin, Donostiako Trueba zinema aretoan, 1976an.\nLetek lehen unetik hartu zuen parte taldean, nahiz eta hasieran ez zuen kantatzen. 1966an egin zuen estreinaldia kantaldi batean, Seguran (Gipuzkoa). Kantatzeko atrebentziarekin batera, Ez Dok Amairun maitasuna ezagutuko zuen. “Eta horrela, halako batean, ni ere kantuan hasi nintzen. Lurdesekin batera kantatzen nituen lehen abestiak; gero, neronek nituen hiru edo lau. Uztapide eta Xalbadorren bertsoak ere kantatzen nituen. Hirurogeita seigarren urteko martxoaren egun batean, taldeko norbait gaixotu egin zen, eta Lurdesek eta Arzek lehen aldiz jendearen aurrean kantatzera bultzatu ninduten (…). Handik bi hilabetetara, maiatzean, ni soldadutzara nindoan, eta joan baino egun pare bat lehenago Lurdes eta ni nobio egin ginen” (1).\nLehen singlea 1968. urtean argitaratu zuen, lau kantarekin. Ahots sendo eta indartsua, umorea eta sentimendua uztartzen zituen bere musikagintzan. Jacques Brelkantari belgikarraren jarraitzailea izaki, hasierako urteotan arazo sozialek toki nabarmena zuten abestietako hitzetan, baina horiek pixkanaka desagertuko ziren, askotan ilun samarra zen existentzialismo bati lekua utziz.\nEz Dok Amairu desegin zenean, bertan egondako hainbat kantarirekin elkarlana hasi zuen, bereziki Antton Valverde eta Lourdes Iriondorekin. Lehenarekin bertso zaharrak eta Txirritaren bertsoak berreskuratu zituen, elkarrekin atera zituzten diskoetan: Bertso zaharrak (Herri Gogoa, 1974) -lan horretan Julen Lekuonak ere hartu zuen parte- eta Txirritaren bertsoak (Herri Gogoa, 1976). Horrez gain, Lourdes Iriondorentzat abesti asko ondu zituen Letek. Garai hartan hirurek emanaldi asko egin zituzten elkarrekin.\nBakarkako lehen diskoa 1974an argitaratu zuen, Xabier Lete (Artezi). Lan horretan zeuden, besteak beste, “Ni naiz”, “Nafarroa arragoa” eta “Sehaska kanta” abestiak.\nUrepelen kantari, Xalbador bertsolariaren omenez. (Luzien Etxezaharreta)\nBertsolaritzatik jasotako eraginez gain, Leteren musikagintzan oso presente egon dira kontu metafisiko, existentzial eta erlijiosoak. Joera hori areagotu egin zen hurrengo bi diskoetan: Kantatzera noazu (Artezi, 1976) eta Lore bat, zauri bat (Herri Gogoa-Ots, 1978). Bi lan horietan Euskal Herriko egoerarekin lotutako afera politiko eta sozialek ez dute horrenbesteko garrantzirik; poetaren esana ezkorrago eta existentzialagoa bihurtu da. Disko horietan daude oiartzuarraren abesti ezagun asko: “Ez dut amets haundirik”, Mikel Laboak ezagun egin zuen “Izarren hautsa“, “Itsasoan urak haundi” (Julen Lekuonarena), “Teologia, ideologia“, “Haizea dator ifarraldetik” eta Leteren abestirik kantatuena, “Xalbadorren heriotzean“.\nLore bat, zauri batargitaratu ostean, kantagintzatik erretiroa hartzea erabaki zuten Letek, Iriondok eta Valverdek, batez ere orduko joera musikal eta politikoekin ez zeudelako eroso. “Aspertua eta gogaitua nengoen kantaldien inguruan eta barruan gertatzen zirenekin. Oso giro makurra zegoen, eta kantaldiak aitzakia bat ziren kontsignak eta esloganak oihukatzeko, ‘Gora Euskaldi askatuta’, ‘Gora Euskadi sozialista’ eta abar. Batzuetan haserretu egiten nintzen, baina hori entzuleek oso gaizki hartzen zuten, eta kantari lagun batzuek ere bai. Beraz, egun batean pentsatu nuen: ‘Aguanta zaitzatela zeuen ama santisimak!’” (1).\n80ko hamarkadaren hasieran, politikagintzan ibili zen. Gipuzkoako Foru Aldundian aritu zen, Kultura zuzendari karguan lehenengo eta Kultura diputatu ondoren. Baina 1985ean gaixotasun larria antzeman zioten, eta hurrengo urteotan gogor borrokatu behar izan du gaitzaren aurka.\n1991 arte ez zuen hurrengo lan diskografikoa argitaratu: Eskeintza (Elkar, 1991). Lan horretan Jabier Muguruza, Pascal Gaigne eta Karlos Gimenezizan zituen laguntzaile, eta abesti intimista batzuek osatzen dute diskoa. Horien artean dago “Habanera” ezaguna, baita aspaldiko kantu baten bertsio berritua ere: “Haizea dator ifarraldetik”. Hurrengo urtean, Hurbil iragana (Elkar) kaleratu zuen, berriz grabaturiko abesti ezagunenak biltzen dituen lana.\nEuskal Herriko abeslaririk garrantzitsuenek askotan baliatu dituzte Leteren hitzak kantuak osatzeko: Mikel Laboak,Benito Lertxundik, Imanolek,Jabier Muguruzak… Halaber, Letek maiz euskaratu ditu miresten dituen poeta eta musikarien hitzak, horietako batzuk sekula grabatu gabekoak: Gabriel Celaya, Cesare Pavese, George Brassens, Lluis Llach, Jacques Brel eta Leonard Cohenenak, kasu.\nErrenterian 1999. urtean emandako kontzertuan. (Jon Urbe)\nBertsogintza betidanik izan zen Leteren zaletasun eta iturri nagusietako bat. 2001. urtean urte luzez ondutako lan erraldoia atera zuen plazara: Berrehun urtez bertsotan(Elkar, 2001), zazpi diskoz osatutako bilduma. Horretan, Xenpelar, Bilintx, Elizanburu, Etxahun Barkoxe, Otaño, Txirrita, Basarri, Uztapide, Xalbador eta Lazkao Txikiren bertsorik aipagarrienak abestu zituen Letek.\nAzken grabazioa, Oiartzungo udaletxeko aretoan 2001eko abenduan zuzenean egindakoa, Rainer Maria Rilker poeta txekiarraren Orduen liburua liburutik hartutako poemen irakurketa musikatua da, Karlos Gimenezen laguntza soilarekin egina.\nBaina kantaria ez ezik, idazle handia ere bazen Xabier Lete. 1968. urtean lehen liburua eman zuen argitara, Egunetik egunera orduen gurpillean (Hegosa-Cinsa). Horren ondotik, beste bost olerki bilduma eman ditu argitara: Bigarren poema liburua (Gero-Mensajero, 1974), Urrats desbideratuak (GAK, 1981), Biziaren ikurrak (Erein, 1992), Zentzu antzaldatuen poemategia (Euskaltzaindia-BBK, 1992) eta Egunsentiaren esku izoztuak (Pamiela, 2008). Azken horrekin Literaturako Euskadi Saria irabazi zuen. Horrez gain, antzezlan bat dauka argitatuta, Antzerkia deusetik izatera (Itxaropena, 1977).\n2006. urtean, berriz, bere abestiak biltzen zituen liburua eman zuen argitara: Abestitzak eta poema kantatuak (Elkar).Horretan, abestietako hitzez gain, Leteren hitzaurre autobiografiko zabala dago, eta musikariari egindako bi elkarrizketa.\n2010eko abenduaren 4an Donostiako ospitalean zendu zen Xabier Lete, urteetako gaixotasun larri baten ondorioz. Haren heriotzak samin handia eragin zuen, eta hurrengo urtean zehar, hainbat omenaldi egin zizkioten Euskal Herri osoan, hainbat musikari, idazle eta bertsolariten parte-hartzearekin. Halaber, heriotzaren lehen urtemugarekin bat eginez, 1999an Errenterian (Gipuzkoa) eskainitako kontzertuaren grabazioa argitaratu zuten, Zuzenean. Errenteria 1999.IX.25. Azken kontzertua (A&M Promotora, 2011) izenburupean. Disko horretan ikusi zuten argia, lehen aldiz, Letek George Brassens eta Jacques Brel-en zenbait kanturekin egindako bertsioak.\n(1) Abestitzak eta poema kantatuak (Xabier Lete, Elkar)\nni lagunen billa nator,\ngaldetzen dizut ote zabiltzan\nlenago bezela jator...\nLen bezelako alaitasunik\naldi ontan bai al da or?\nZu burutikan kendu eziñik\nemen nabil ni, Xalbador.\nGu oso lagun izanak giñen\nbiok ogei urte pasan\nta perlesiak jo ninduen ni\nbein Anoetako plazan;\nberriz kantatuko ez nuenik\nezin zitekeen esan,\nbaiña ez dago zer egiñikan\nonela komeni bazan.\nXalbador, zure gogoramenak\nizaten ditut sarritan,\ngarai batean biok ibili\ngiñen amaika erritan;\nzurekin amets ere egin det\nnik makiña bat alditan,\nesna naizela ezin ikusi\nzaitut baiña aspalditan.\nZu ikusteagatik gaur ere\neman nezazke pausuak,\nbai eta pozik besarkature\nzabaldurik bi besuak;\noraindik ere goguan ditut\nzuk botatako bertsuak\nGabon onduan ganbaran diren\nsagarrak bezin gozuak.\nParisen ere izanak gera\ngu orain baiño lenago,\nbein joatea ondo da baiña\nnik ez nuke nai geiago;\ngerran igesi joandakoa\nta euskaldun asko dago...\nbaiña ura baiño toki oberik\nErri askotan ibili giñen\nta ez Parisen bakarrik,\nXalbadorrek ez zuen egiten\nateraldi bat zakarrik,\naserretu nai izan ta ere\noraindik izan gabeak gera\nitz erdi baten okerrik.\nIñoiz iritxi izan gerade\nala moduzko kasuan,\nbeiñere aserre izatekotan\npranko motibo bazuan.\nKristo bezela areriuak\nmasail batian jo zuan...\nAlare etzuen gorrotorikan,\nbestea eskeintzen zuan.\nIrurogei ta sei urte ditut,\nlaster etorriko zazpi,\nbitarte ortan bertso-lanian\negiña badegu aski;\nlantegi orren ezkutu denak\nXalbadorrek ondo dazki,\numore ona ibiltzen gendun\nbaiña gorputza txit gaizki.\nDenak kontatu izan balira,\nguk zenbat bertso abestu!\nNi eziñean gertatutzian\nez nauzu gutxi babestu.\nZuk lagunduko zenduke gaur e\nbaldin balitz zure esku:\nXalbador nere biotzekoa\nzure lagunik ez aztu.\nZu bertsotako beti ederki\negoten ziñen gatzian\nbaita jarraitu ere itxuran\nNik ura poza zurekin ala\nasten nintzen bakoitzian!\nGaur ere negar egiten det nik\ngauza oiek oroitzian.


Larunbata, 12 Ekaina 2021 18:09\n“HIJOS DE AREIZAGA, SA”k garraio-tituluak erosteko ondoren aipatuko ditugun sei leihatila ditu zabalik lanegunetan 7:00etatik 20:00ak arte:\nGizatrans: Pertsona minusbaliatu edo erretiratuentzat.\nGizatrans 20: Familia ugari arrunteko kide den erretiratu edo minusbaliatuarentzat.\nGizatrans 50: Familia ugari bereziko kide den erretiratu edo minusbaliatuarentzat.\nAipatutako edozein txartelekin arazoren bat badago, lehen adierazitako leihatiletara atxikitako enpresa honetako langileei jakinarazi behar zaie. Autobusetako baliogabetze-makinetan txartelaren irakurketan akatsen bat gertatuz gero, zerbitzuaren arduradun den gidariari jakinarazi beharko zaio. Eta honek, bidezkoa izanez gero, akatsa berretsi beharko du Bizkaibuseko edozein leihatilatan entregatzeko.\nIndarrean dagoen araudiaren arabera, leihatiletan edozein garraio-titulu erosteko onartutako billete handiena 50 €koa izango da.\nIbilbidea amaitu arte derrigorrez gorde behar da garraio-titulua. Gidariek, ikuskatzaileek edo “HIJOS DE AREIZAGA, SA”k baimendutako langileek eskatuz gero erabiltzaileak aurkeztu egin beharko du.\nTIKET SALMENTA AUTOBUSEAN BERTAN. DIRUTAN ORDAINTZEA\nTiket soltea erosiz gero, eta arlo horretan indarrean dagoen araudiari jarraituz, bidaiariak, gehienez, 20 €-ko billetearekin ordaindu ahal izango du. Segurtasun-arrazoiengatik ez da billete handiagorik onartuko.\nZerbitzuaren jarduna arintzeko asmoz, bidaiariek tiketak ordaintzeko kopuru zehatza edo, hala ez bada, zatikizko txanponak erabiltzea eskatzen dugu. Akatsik ez gertatzeko, mesedez egiaztatu zuen tiketak eta itzulitako kanbioak unean bertan.\nIbilbidea amaitu arte gorde behar da garraio-titulua, nahitaez. Eta “HIJOS DE AREIZAGA, SA”ko langileek edo baimendutako pertsonek eskatuz gero, erabiltzaileak aurkeztu egin beharko du.\nTIKET SALMENTA AUTOBUSEAN BERTAN. TIKETAK LURRALDEBUS ETA/EDO MUGI TXARTELAREKIN ORDAINTZEA\nLurraldebus eta/edo Mugi txartelaren titularrek txartel horrekin ordaindu ahal izango dute ibilbidea. Txartel hori pertsonala eta besterenezina da, betiere txartela anonimoa ez bada. Horregatik, Lurraldebus eta/edo Mugi txartelaren titularrek beren ibilbidea soilik ordaindu ahal izango dute ordaintzeko modu horren bidez. Alabaina, txartel anonimoak aldi berean hainbat pertsonari ordaintzeko aukera ematen du.\nEKIPAJEEN, FARDELEN, BIZIKLETEN ETA SURF OHOLEN GARRAIOA.\nErabiltzaileek ibilgailu egokietan bidaiatzeko eskubidea dute, segurtasun-, higiene- eta erosotasun-baldintzak bermatzen dituzten ibilgailuetan bidaiatzeko eskubidea, alegia. Bidaiak Administrazio eskudunak baimendutako eta iragarritako proposamenaren arabera eskainiko dira. Garraioa erabiltzeko eskubidea aukeratutako zerbitzuan eserlekuak libre egoteak baldintzatuko du.\nGomendatzen da bidaiariak geralekuan irteera-orduaren aurretik egotea. Tiketak autobusean saltzen dira; hortaz, zerbitzua arintzeko, haien balio zehatza ematea eskatzen da.\nMugitzeko zailtasuna duten pertsonek (MZP) eskubidea izango dute webgune honetan, horri dagokion atalean, adierazitako protokoloa bete dadin eskatzeko.\nMugitzeko zailtasuna duten pertsonek, gurpil-aulkia erabiltzen dutenean (orri honetan aipatzen diren zerbitzuen barruan, MZPek erabiltzeko egokituta daudenetan) , arrapala edo jasogailua zabaltzen den atetik sartuko dira gidariak horiek martxan jarritakoan, eta autobus barruan beraientzat gordetako lekuan jarriko dira. Bidaiariak zutik garraiatzeko baimena duten autobusetan, gurpil-aulkia erabiltzen duen pertsonak autobuseko segurtasun-uhala lotuta bidaiatuko du.\nGainerako ibilgailuetan, autobus berean mugitzeko zailtasuna duten pertsonen bi gurpil-aulki sartu ahal izango dira aldi berean, gehienez. Betiere, aulkientzat gordetako lekua haur-kotxe edo -aulki batek hartuta ez badu. Geltokian topo eginez gero, gurpil-aulkia erabiltzen duten pertsonek haur-kotxe edo -aulkiekiko lehentasuna izango dute autobus barruan erreserbatutako tokia erabiltzeko.\nHaur-kotxe eta -aulki irekiak onartuko dira autobus guztietan. Autobusaren erdiko plataforman ipini behar dira, segurtasun-uhalekin lotuta eta balazta jarrita. Gainera, haien kargura dagoen bidaiariak izango du haien segurtasunaren erantzukizuna. Horretarako, haur-kotxearen edo -aulkiaren ondoan eta horri helduta bidaiatu beharko du. Ibilgailu berean gehienez bi haur-kotxe edo -aulki sartuko dira, betiere gurpil-aulkian mugitzen den pertsonarik ez badago autobusean edo geralekuan. Kasu horretan gurpil-aulkiaren erabiltzaileak lehentasuna izango du haur-kotxe edo -aulkiarekiko.\nTiketak eserleku-zenbakia zehaztu gabe saltzen dira; hortaz, bidaiariek zer eserleku hartu aukera dezakete.\nGehienez 30 kilo pisatzen duten ekipajeak garraia daitezke maletategiak dituzten ibilgailuak erabiltzen dituzten lineetan. Halaber, maletategi horietan sartuko da ibilgailuaren barruko apaletan dagoen espazioa baino neurri handiagoa duen edozein fardel.\nIbilgailuetan ezin da animaliarik sartu. Debeku horren salbuespen dira pertsona itsuek daramatzaten itsu-txakurrak. Jabeak izango du animaliaren erantzukizuna.\nBizikletak ezingo dira, inolaz ere, ibilgailuaren barrura bidaiarientzat gordetako lekura sartu.\nSurf-oholak sartu ahal izango dira, baldin eta bi metro baino luzera handiagoa ez badute, betiere beren zorroetan sartuta baldin badaude eta horiek garraiatzeko lekua baldin badago.\nAutobusak matxura izan duelako zerbitzua eteten bada, autobus horretako bidaiariek enpresak jarritako beste autobus bat erabili ahal izango dute, garraio-titulu berarekin eta, beti, “HIJOS DE AREIZAGA SA” erakundeko langileen aginduei jaramon eginda. Matxuratutakoa ordeztuko duen beste ibilgailu bat ahalik eta azkarren jartzeko konpromisoa hartzen du, era horretan bidaia osatzeko eta bidaiari guztiak beren helmugara, lehenbailehen, eramateko.\nZerbitzua eskaintzen den bitartean bidaiariek "HIJOS DE AREIZAGA, SA”ko langileek esandakoari jaramon egin beharko diote, zerbitzuarekin eta bertan izaten diren gorabeherekin lotutako gaietan.\nHalaber, autobuseko beste bidaiariak gogaituko dituen jokabiderik ez erakusteko eskatzen zaie.\nAutobusera hartarako ezarritako atetik sartu beharko da, mugitzeko zailtasuna duten pertsonak salbuetsita. Haiek beren premietara ondoen egokituta eta hurbilen duten atetik igo eta jaitsi ahal izango dira.\nDebekatuta dago autobusera martxan eta baimendutako geralekua ez den leku batean igotzea edo handik jaistea.\nGidariak sarrera debeka diezaieke mozkorrak edo drogen eraginpean dauden edo gainerako bidaiarien osotasun fisikoa arriskuan jar dezaketen jarrera erakusten duten bidaiariei, baita beste bidaiariak edo “HIJOS DE AREIZAGA, SA”ko langileak gogai edo min ditzakeen jarrera erakusten dutenei ere.\n“HIJOS DE AREIZAGA, SA"ko langileek bidaia atsegina izan dezazun jarduten dute. Ibilbidean zehar irregulartasunen bat antzemanez gero, mesedez, jakinaraz iezaiozu gure erakundeko langileren bati, hark, ahal izanez gero, lehenbailehen zuzentzeko, edo bestela, neurri egokiak har ditzagun, arazoa ahalik eta azkarren konpontzeko.\nERABILTZAILEENTZAKO INFORMAZIOA, IRADOKIZUNAK, ERREKLAMAZIOAK ETA GALDUTAKO GAUZAK.\nBidaiarien eskura jarri dugu Bezeroen Arretarako Telefonoa –902 10 12 10–, astelehenetik ostiralera, lanegunetan, 08:00etatik 18:30era. Telefono horretara deituta “HIJOS DE AREIZAGA, SA”ri buruz eskuragarri dagoen informazio guztia eska dezakezu.\nNahi izanez gero, galdutakoa posta elektroniko bidez izapide dezakezu; horretarako, www.autobusesareizaga.com. webgunean sartu behar duzu “bezeroei arreta” atalean, eta aurrez aipaturiko datuak sartu beharko dituzu.\nHortaz, www.autobusesareizaga.com webgunean gure lineak eta irteerak kontsultatu ahal izango dituzu, eta posta elektroniko bidez jakinarazi galdu dituzun gauzak, iradokizunak eta hobetzen lagunduko diguten erreklamazioak, zerbitzua jende guztiak merezi duen kalitateaz betetzea lortzeko.\nHorregatik, “HIJOS DE AREIZAGA, SA”k iradokizun eta erreklamazio guztiei erantzuteko konpromisoa hartzen du, baldin eta bertan honako datu hauek adierazten baldin badira: erreklamazio-egilearen izena, telefonoa, helbide elektronikoa edo posta-helbidea. Gehienez hamabost eguneko epean erantzungo zaie.\nIndarrean jartzeko eguna: 2014ko martxoaren 19a


Gure web horria diseinatu dutenak dira. Deustuko informatka ikasle askorentzat A. Zilagi eredu bat da. Asignatura bakoitzerako tutoriak eta kurtsoak eskaintzen dituzte etengabe. Horrezgain aplikazioak, web horriak, publizitatea, enpresa formazioa, kurtsoak... ere egiten dituzte. Jende gaztez osatutako taldea da, eta lan bikainak egiten dituzte.\nValdegovia aranean kokatua, Villanañen (Araba). Kalitate oneko kanpina da dudarik gabe, atsedenean egun batzun igarotzeko ez dago toki oberik, naturarekin kontaktuan egoteko. Gu sarri joaten gara; etxean bezala sentituko zara!\nDRUMGORRI MUSIKA ESKOLA\nEskola berri berria da, Laudion. KRESALAko kide batzuk irakasle dira bertan, entsaiuetarako gelak, eskolak, grabaketetarako estudioa eta taberna ere badu, azken hau eszenatokiarekin; gainera igo eta barruan duzun musika atera dezazun. Gainera eskola zabalietara joateko aukera izango duzu, instrumentu bakoitza ondo ezagutzeko.\nBereziki kale antzerkia lantzen duen taldea da, nahiz eta ikuskizun batzun antzokietara eraman dituen. Esperientzia handia dute munu osoan muntaiak egiten. Maila nazionalean hainbat sari lortu dituzte, hauen artean Max sari bat.\n2006. urtetik gure ikuzkizunetan erabiltzen dugun soinu eta argiztapena. Kalitate handiko ekipoa, prestigiozko markak eta langile bikainak ditu, baina bereziki bere tratu profesionala eta bere experientzia handia dira baloratzen diren atalak.\nLRAD RECORDING STUDIO\nZorrotzan (Bilbo) dagoen produkzio eta post-produkzio estudio digitala. Bikaina zure grabaketa, nahasketa edo masteringa gauzatzeko.\nLUIS MARI LUZURIAGA\nEuskadi mailan musikaren zerbitzura 30 urte daramatza lanean enpresa honek, eta guk beraiekin ehundaka kontzertuetan lan egin dugu. Gure konfiantza osoa dute eta Araba-Trebiño zonaldea errepresentatzen gaituzte. Edozein jaialdi antolatu nahi baduzu Araban, zihur gaude aukera paregabea egingo duzula beraiekin.\n2001. urtetik 2003. urtera beraiekin lan egin genuen argiztapenerako. Soinu eta argiztapen ekipoak alokatzeko aukera zabala dute. Bikaina txosna, kontzertu edo diskoteketarako.\nTIC TAK IKUSKIZUNAK\nNafarroan errepresentatzen gaituen enpresa da. Jaialdiak eta ospakizunak antolatzeko zerbitzuak eskaintzen ditu. Enpresa gaztea den harren, udaletxe gehienen konfiantza dute erakutsi duten esperientzia eta kalitateagatik. Nafarroan musikarekin zerikuzia duen zerbait antolatu nahi baduzu deitzeko gomendatzen dizugu.\nKlik egizu ikurrean KRESALAren azken orduko albisteak gizarte-sareetan ikusteko:\n© 2011 Kresala login\nwebsite realizado por Zilargi


Gonbidatu gisa onartu ditu Gimenok haur eskoletako langileek 0-3 zikloaren batzordean - Nafarroa - euskalerriairratia.eus\nGonbidatu gisa onartu ditu Gimenok haur eskoletako langileek 0-3 zikloaren batzordean\nLohizune Amatria Zabalza 2022-05-11 13:08\nUdal eta Kontzejuen Federazioaren proposamena onartu du Hezkuntza kontseilari Carlos Gimenok: “Batzordea berehala osatu, eta plataforma gonbidatuko dugu”. Hamargarren greba eguna dute langileek.\nNafarroako Udal eta Kontzejuen Federazioko Batzorde Betearazleak, atzo egindako bilkuran, onartu zuen aldaketa batzuk proposatzea funtzionamenduari dagokionez, plataformak bertan presentzia handiagoa izan zezan. Hiru aldeen arteko lan-mahai bat babestearen aldeko da federazioa. Carlos Gimeno hezkuntza kontseilariak erantzunez adierazi du “urgentziazkoa” dela auzia lantzea, eta onartu du proposamena.\nLangileek eskatutakoaren erdi bideko proposamena da, baina, negoziazioan parte hartu nahi baitute. Euskalerria Irratiak jakin duenez, plataformak momentuz ez du informazio ofizialik jaso eta gaur arratsaldean bilduko dira gaia aztertzeko.\nBeste pertsona edo kolektibo batzuen gonbidapena lantaldea osatzen duten bi aldeetako edozeinek egin ahal izatea proposatu dio gobernuari federazioak. Erdiesten diren akordioak betetzeko epeak ezartzeko konpromisoa idatziz jasotzea ere eskatu diote.\nBurlatako Bizkarmendia haur eskolan egin dute gaur haur eskoletako hezitzaileek eta familiek protesta nagusia. Gobernuari zikloa duintzeko negoziazioa abiatu dezan eskatzeko sinadurak entregatu dizkiote Burlatako Udalari. Beste behin erakutsi dute gogotsu ari direla, familiekin batera indartsuago. Hala ere, aitortu dute, langileentzako ez ezik, gurasoentzako ere gogorra izaten ari dela. Horrek zerbitzu minimoetan lanean ari direnengan du eragina, ohartarazi dutenez. Ohikoan haur talde bat dute haien kargura, baina, greba dela eta, bi zaindu behar dituzte. Horrela, arreta egokia eskaintzea ezinezkoa dela diote.\nFederazioko kideak, batzordean\nJuan Carlos Castillo presidentea, Ander Oroz eta Mario Fabo presidenteordeak eta Esther Lacasta Basaburuko alkate eta Exekutibako kidea izanen dira batzordean federazioaren ordezkariak.


Itsasontzia herrikoa zen museo bilakatu aurretik . diariovasco.com\nItsasontzi museoa bihurtu da bere lana amaitzean. / AMAXKAR\n18 marzo 201709:29\nGetariarekin lotura berezia du itsasontzi museo honek. 1990. urtean, Getariako Etxegoien familiak bere 'Mater' atunontzi berria eraiki zuen, ordurarte euskal arrantzaleek erabilitako erriberako zurgintza teknika tradizionalen bitartez. Euskal Herriko tamaina handiko egurrez egindako azken atunontzia izan zen.\nHamahiru urtetan zehar berdela, bokarta, sardina, txitxarrua eta hegaluzearen arrantzan pasa zituen, itsas ingurumenarekiko errespetuzko teknika jasangarriak erabiliz, inguraketa sarea eta beita biziaren teknika.\n2003. urtean, flota guztiarekin batera lan ikaragarria egin zuen itsasoa garbitzen, Prestigeren txapapotea itsasotik ateratzen. Azkeneko lanetako bat izan zen hura arran-tzontzi bezala. Urte hartan desguazera bidaliko zuten, 'Mater Bi' altzairuzko atunontzia prest bai-tzuten erreleboa hartzeko, Jaurlaritzaren flotaren berritze planaren barne egindakoa, dirulaguntzen bidez.\nBaina bere zoria aldatu egin zen eta Pasaiako Itsas Gela Elkarteak bere diruz salbatu egin zuen, bigarren bizi berri bat emanaz, euskal itsas ondarea babestu eta sozializa-tzeko esfortzuan.